cyanic-selkie/wikianc huggingface dataset:
ആശ ശരത്
കേരളത്തിലെ അറിയപ്പെടുന്ന ഒരു നർത്തകിയും ബിസിനസ്സ് വനിതയും സിനിമാ സീരിയൽ നടിയുമാണ് ആശാ ശരത്. ഇംഗ്ലീഷ്:  Asha Sarath പെരുമ്പാവൂരിൽ ജനിച്ച ആശ നർത്തകിയായാണ് വേദിയിലെത്തുന്നത്. മികച്ച നർത്തകിയായി വരാണസിയിൽ വച്ച് ഇന്ത്യാതലത്തിൽ തിരഞ്ഞെടുക്കപ്പെട്ട ശേഷം വിവാഹം കഴിച്ച് ദുബായിലെത്തുകയും പിന്നീട് റേഡിയോ, ടെലിവിഷൻ എന്നീ മാധ്യമങ്ങളിലൂടെ സിനിമയിലെത്തുകയും ചെയ്തു. ദൃശ്യം എന്ന സിനിമയിലെ അവരുടെ ഐ.ജി. വേഷം ഏറെ ശ്രദ്ധിക്കപ്പെട്ടിരുന്നു.
ജീവിതരേഖ
1975 ജൂലൈ 19 നു പെരുമ്പാവൂരിൽ വി.എസ്. കൃഷ്ണൻ കുട്ടി നായരുടേയും പ്രസിദ്ധ നർത്തകി കലാമണ്ഡലം സുമതിയുടേയും മകളായി ജനിച്ചു. ആശക്ക് രണ്ട് സഹോദരങ്ങൾ ഉണ്ട്. ബാലഗോപാലും മരിച്ചു പോയ വേണുഗോപാലും ബി.എ. ബിരുദധാരിണിയാണ്. ചെറുപ്രായത്തിലേ തന്നെ അമ്മയുടെ ശിക്ഷണത്തിൽ നൃത്തം പഠിച്ചുതുടങ്ങി. അമ്മ നാട്യാലയ എന്ന പേരിൽ നൃത്തകലകേന്ദ്രം നടത്തിയിരുന്നു. കുറച്ചുകാലം അമ്മാവൻ രവികുമാറിൽ നിന്നും നൃത്തം അഭ്യസിച്ചു. 1992 ൽ വരാണസിയിൽ നടന്ന അഖില കേരള ഡാൻസ് മത്സരത്തിൽ വിജയിയായി. ഉയരം 5 അടി 3.5 ഇഞ്ച്.
പ്രീഡിഗ്രിക്കാലം പെരുമ്പാവൂരിലെ മാർത്തോമാ കോളേജിലാണ് ചിലവിട്ടത്. അവിടെ ആർട്സ് ക്ലബ് സെക്രട്ടറി ആയതിനെ തുടർന്ന് കലാരംഗത്ത് പ്രവർത്തിക്കേണ്ടിവന്നു. ഭരതനാട്യത്തിൽ മത്സരിച്ച് കേരളത്തിൽ ഒന്നാം സ്ഥാനം നേടിയതിനെ തുടർന്നാണ് ബനാറസിലേക്ക് മത്സരിക്കാൻ തീരുമാനിച്ചത്. ബനാറസിൽ നടന്ന മത്സരത്തിലും വിജയിയാവാൻ ആശക്കു കഴിഞ്ഞു. ഈ സമയത്ത് കമലദളം എന്ന നൃത്തം കേന്ദ്രീകരിച്ച് നിർമ്മിച്ച സിനിമയിൽ അഭിനയിക്കാൻ ക്ഷണം ഉണ്ടായിരുന്നു, എന്നാൽ അച്ഛനും അമ്മയും അനുവദിക്കാത്തതിനാൽ സിനിമയിലെത്തിയില്ല. പിന്നീട് ദൂരദർശനിൽ പരമ്പരകളിൽ അഭിനയിച്ചു തുടങ്ങി.
ദുബായിൽ എഞ്ചിനീയറായി ജോലി ചെയ്യുന്ന ശരത്തിനെയാണ് ആശ വിവാഹം ചെയ്തിരിക്കുന്നത്. മൂത്ത സഹോദരനായ വേണുഗോപാലിന്റെ സുഹൃത്തായിരുന്നു ശരത്ത്. ശരത്തിന്റെ മാതാ പിതാക്കൾ നാസിക്കിൽ സ്ഥിരതാമസക്കാരാണ്. അമ്മ മാനന്തവാടിക്കാരിയും അച്ഛൻ കണ്ണൂർ കാരനും. ശരത്ത് മസ്കറ്റിൽ ജോലി ചെയ്യുമ്പോഴാണ് വിവാഹം നടന്നത്. ഇവർക്ക് രണ്ട് കുട്ടികൾ, ഉത്തരയും കീർത്തനയും. ദുബായിലാണ് സ്ഥിരതാമസം. ദുബായിൽ വന്ന കുറച്ചു നാൾക്ക് ശേഷം റേഡിയോയിൽ (റേഡിയോ ഏഷ്യ) പ്രവർത്തിച്ചു. റേഡിയോ ജോക്കിയായും പരിപാടികളുടെ നിർമ്മാതാവായും. തുടർന്ന് വീട്ടിൽ നൃത്താധ്യാപനം തുടങ്ങി. ഇന്ന് ദുബായിൽ ആശ സ്വന്തമായി കൈരളി കലാകേന്ദ്ര എന്ന പേരിൽ നൃത്ത പരിശീലന കേന്ദ്രങ്ങൾ നടത്തുന്നുണ്ട്, ഇതിന് ദുബായിൽ 4 ശാഖകൾ ഉണ്ട്
അഭിനയ ജീവിതം
പ്രീഡിഗ്രി പഠിക്കുന്ന സമയത്ത് കമലദളം എന്ന നൃത്തം കേന്ദ്രീകരിച്ച് നിർമ്മിച്ച സിനിമയിൽ അഭിനയിക്കാൻ ക്ഷണം ഉണ്ടായിരുന്നു, എന്നാൽ അച്ഛനും അമ്മയും അനുവദിക്കാത്തതിനാൽ സിനിമയിലെത്തിയില്ല. പിന്നീട് ദൂരദർശനിൽ പരമ്പരകളിൽ അഭിനയിച്ചു തുടങ്ങി.
സക്കറിയയുടേ ഗർഭിണികൾ എന്ന സിനിമയിലൂടെയാണ് വെള്ളിത്തിരയിൽ പ്രവേശിക്കുന്നത്. നിഴലും നിലാവും പറയുന്നത് എന്ന ടെലിഫിലിം ആണ് ആദ്യം ചെയ്തത്. ഈ ടെലിഫിലിമിലെ അഭിനയത്തിന് മികച്ച രണ്ടാമത്തെ നടിക്കുള്ള സംസ്ഥാന അവാർഡ് ആശ നേടി. ഇതിനു ശേഷം കുങ്കുമപ്പൂവ് എന്ന പരമ്പരയിൽ ജയന്തി എന്ന പോലീസ് ഓഫീസർടെ വേഷം ചെയ്ത് ശ്രദ്ധേയയായി.
2013 ൽ ദൃശ്യം എന്ന സിനിമയിൽ ഐ.ജി യുടെ വേഷം ചെയ്ത് വീണ്ടും വെള്ളിത്തിരയിൽ തന്നെ നിറ സാന്നിധ്യം അറിയിച്ചു. ആദ്യത്തെ സിനിമാ വിജയമായിരുന്നു അത്.
മറ്റു കർമ്മമേഖലകൾ
3000 കുട്ടികൾ പഠിക്കുന്ന നാലു ശാഖകൾ ഉള്ള ഒരു നൃത്താദ്ധ്യായന കേന്ദ്രത്തിന്റെ അമരക്കാരിയാണ് ആശ. കൈരളി കലാ കേന്ദ്ര എന്ന ഈ സ്ഥാപനം എമിറേറ്റുകളിലെ വിവിധ ഭാഗങ്ങളിൽ പ്രവർത്തിക്കുന്നുണ്ട്. നർത്തനവും വാദ്യോപകരണങ്ങളും പഠിപ്പിക്കുന്ന ഈ സ്ഥാപനത്തിൽ 13ഓളം അദ്ധ്യാപകർ പഠിപ്പിക്കുന്നു.
കൂടുതൽ വിവരങ്ങൾ/ കണ്ണികൾ
വർഗ്ഗം:1976-ൽ ജനിച്ചവർ വർഗ്ഗം:മലയാള ടെലിവിഷൻ നടിമാർ വർഗ്ഗം:മലയാളചലച്ചിത്രനടിമാർ
വയൽനായ്ക്കൻ
കൊറ്റികളുടെ കൂട്ടത്തിലെ ഏറ്റവും വലിയ പക്ഷികളിലൊന്നാണ് വയൽനായ്ക്കൻ (ആംഗലേയം: Lesser Adjutant  ശാസ്ത്രീയനാമം Leptoptilos javanicus). ഗുരുതരമായ വംശനാശഭീഷണിയുടെ വക്കിലെത്തി നിൽക്കുകയാണ് ഈ വലിയ പക്ഷികൾ. ലോകമാകമാനം അയ്യായിരത്തിനും പതിനായിരത്തിനും ഇടയിൽ മാത്രം പ്രായപൂർത്തിയെത്തിയ പക്ഷികൾ മാത്രമേ അവശേഷിക്കുന്നുള്ളൂ എന്നാണ് കണക്കാക്കപ്പെടുന്നത്. സിംഗപ്പൂരിൽ നിന്നും പൂർണ്ണമായും ചൈനയിൽ നിന്ന് അധികം താമസിയാതെയും ഇവ അപ്രത്യക്ഷമായിക്കൊണ്ടിരിക്കുന്നു. ഭൂട്ടാനിൽ ഇവ ദേശാടനത്തിനിടെ മാത്രം കാണാവുന്ന തരത്തിലേക്ക് കുറഞ്ഞിട്ടുമുണ്ട്.
പട്ടാളക്കാരുടെ കവാത്തിനു സമാനമായ നടപ്പാണ് ഇവയ്ക്ക് ആംഗലേയത്തിൽ അംഗരക്ഷകൻ എന്നർത്ഥം വരുന്ന Adjutant എന്ന പേരു സമ്മാനിച്ചത്. ഇവയിൽ വലിപ്പമേറിയ Greater Adjutant എന്ന വലിയ വയൽനായ്ക്കനും Lesser Adjutant എന്ന വയൽനായ്ക്കനും ഉൾപ്പെടുന്നു. ഇന്ത്യൻ ഉപഭൂഖണ്ഡത്തിൽ തുടങ്ങി തെക്കുകിഴക്കൻ ഏഷ്യയിലും ജാവ വരെയുള്ള പ്രദേശങ്ങളിലാണ് ഇവയെ കാണാനാവുക. കേരളത്തിൽ വളരെ അപൂർവ്വമായി മാത്രമേ ഇവയെ കണ്ടിട്ടുള്ളൂ.
സാമാന്യ വിവരണം
വലിപ്പത്തിലെ ചെറുപ്പവും വളവില്ലാത്ത മേൽക്കൊക്കിന്റെ അഗ്രവും കഴുത്തിലെ സഞ്ചിയുടെ അഭാവവും കൊണ്ട് വയൽനായ്ക്കനിൽ നിന്ന് ചെറുനായ്ക്കനെ തിരിച്ചറിയാം. കറുപ്പും ചാരവും മങ്ങിയ വെളുപ്പും കലർന്ന ശരീരമാണ് ഇവയുടേത്. കഷണ്ടിത്തലയും മങ്ങിയ നിറമുള്ള മുഖവുമുള്ള വയൽനായ്ക്കൻ പ്രജനനകാലത്ത് മുഖം കൂടുതൽ ചുവപ്പ് നിറമുള്ളതും കഴുത്ത് ഓറഞ്ച് നിറമുള്ളതുമായാണ് കാണുക. ഈ സമയം കൊക്കിനും ഇളം ചുവപ്പ് കലർന്ന തവിട്ടു നിറം വ്യാപിക്കും. തലയിലും കഴുത്തിലും കറുത്തതും വെളുത്തതുമായ രോമങ്ങൾ അങ്ങിങ്ങായി കാണാം.
കൊതുമ്പന്നങ്ങളെ ഒഴിച്ചാൽ ഞാറപ്പക്ഷികളിൽ ഏറ്റവും വലിയ കൊക്കുള്ള പക്ഷികളാണ് ഇവ. 25.8 മുതൽ 30.8 സെന്റിമീറ്റർ വരെ നീളമുള്ളതാണ് ഇവയുടെ കൊക്ക്. കൊക്ക് മുതൽ വാലറ്റം വരെ 87 മുതൽ 93 സെന്റിമീറ്റർ നീളവും നിവർന്ന് നിൽക്കുമ്പോൾ 110 മുതൽ 120 സെന്റിമീറ്റർ നീളവും ഉള്ള വയൽനായ്ക്കന് 4.000 കിലോഗ്രാം മുതൽ 5.710 കിലോഗ്രാം വരെ തൂക്കവും ഉണ്ടാകും. 57.5 മുതൽ 66 സെന്റിമീറ്റർ വരെ നീളമുള്ളതാണ് ഓരോ ചിറകുകളും. വലിപ്പക്കൂടുതൽ ഉള്ളതു കൊണ്ടു തന്നെ ഓടിയ ശേഷം മാത്രമാണ് ഇവ പറന്നുയരുക. പറക്കുമ്പോൾ കഴുത്ത് ശരീരത്തോട് ചേർത്ത് ചുരുക്കി വെയ്ക്കുകയും ചെയ്യുന്നു. പതിനാറു വർഷത്തോളമാണ് ഇവയുടെ ജീവിത ദൈർഘ്യം.
ആഹാരം
തടാകങ്ങളും വലിയ നദീതീരങ്ങളും തണ്ണീർത്തടങ്ങളും നിറഞ്ഞതും ഉയരമുള്ള മരങ്ങൾ സുലഭമായ പ്രദേശത്താണ് ഇവ ചെറു കൂട്ടമായി താവളമടിക്കുക. മത്സ്യങ്ങളും ജലപ്രാണികളും ചെറുപാമ്പുകളും തവളകളും ചീഞ്ഞളിഞ്ഞ ശവശരീരങ്ങളും ഒക്കെ ഇവ ആഹാരമാക്കാറുണ്ട്. ആൺ പെൺ പക്ഷികൾ കാഴ്ചയിൽ ഒരേ പോലെയുള്ളവയാണ്.
പ്രജനനം
മൺസൂൺ അടിസ്ഥാനമാക്കി ഉത്തരേന്ത്യയിൽ നവംബറിൽ തുടങ്ങി ജനുവരി വരേയും തെക്കേ ഇന്ത്യയിൽ ഫെബ്രുവരിയിൽ തുടങ്ങി മേയ് വരേയുമാണ് ഇവയുടെ പ്രജനനകാലം. വലിയ മരങ്ങൾക്ക് മുകളിലായി ചെറുചില്ലകൾ കൊണ്ട് കൂടൊരുക്കി ഇലകൾ കൊണ്ട് മെത്തയൊരുക്കി അതിലാണ് മുട്ടയിടുക. ഒരു മീറ്ററിലധികം പരപ്പും ആഴവും ഉള്ളതാണ് കൂടുകൾ. മൂന്നു മുതൽ നാലുവരെ മുട്ടകളാണ് ഒരു പ്രജനനകാലത്ത് ഇടുക. മുപ്പത്തിയഞ്ചോളം ദിവസം നീണ്ടതാണ് അടയിരിക്കൽ കാലം. ഏകദേശം അഞ്ചു മാസക്കാലത്തോളം കഴിഞ്ഞാണ് കുഞ്ഞുങ്ങൾ പറക്കാൻ പ്രാപ്തരാകുന്നത്. അതുവരെ മാതാപിതാക്കൾ ഇവയ്ക്കുള്ള ആഹാരം എത്തിച്ചു കൊടുക്കും. ഇക്കാലയളവിൽ ഉയരമേറിയ മരങ്ങളിലെ കൂട്ടിൽ നിന്ന് താഴെ വീണും കഴുകന്മാരുടെ ആക്രമണം കൊണ്ടും കുഞ്ഞുങ്ങൾ മരിച്ചു പോകാറുണ്ട്.
വംശനാശ ഭീഷണി
പറക്കാൻ തുടങ്ങിയാൽ മനുഷ്യനൊഴികെ യാതൊരു വിധ ശത്രുക്കളും ഇവയ്ക്കില്ലെന്ന് തന്നെ പറയാം. ഗോത്രവർഗ്ഗക്കാർ ഇവയുടെ കൊക്ക് മുളയിൽ തിരുകി ആയുധമാക്കുകയും മാംസം ഭക്ഷിക്കാൻ എടുക്കുകയും ചെയ്യാറുള്ളത് ഇവയുടെ നിലനിൽപ്പിനു തന്നെ ഭീഷണിയാണ്. വാസ സ്ഥലങ്ങളുടെ കയ്യേറ്റവും ചതുപ്പുകൾ നികത്തുന്നതും തണ്ണീർത്തടങ്ങൾ കുറയുന്നതും ഒക്കെ ഇവയുടെ ജീവനു ഭീഷണിയാണ്. കീടനാശിനികളുടെ പ്രയോഗവും അസുഖം വന്നതും മരുന്നുകൾ കുത്തിവെച്ചതുമായ കന്നുകാലികളുടെ അഴുകിയ മാംസം ഭക്ഷിക്കുന്നതും ഒക്കെ ഇവയുടേയും നിലനിൽപ്പിനു ഭീഷണി സൃഷ്ടിക്കുന്നവയാണ്. . )
External links
വർഗ്ഗം:പക്ഷികൾ വർഗ്ഗം:ദേശാടനപ്പക്ഷികൾ വർഗ്ഗം:കൊക്കുകൾ വർഗ്ഗം:കേരളത്തിലെ പക്ഷികൾ വർഗ്ഗം:ജന്തുജാലം
വില്ല്യം ഇ. മോണർ
രസതന്ത്രത്തിനുള്ള നോബൽ സമ്മാനം നേടിയ അമേരിക്കൻ ഗവേഷകനാണ് വില്ല്യം.ഇ.മോണർ (ജ: ജൂൺ 24, 1953). ഒപ്റ്റിക്കൽ സൂക്ഷ്മദർശിനിയുടെ വികസനവുമായി ബന്ധപ്പെട്ട പഠനങ്ങൾക്ക് ഇദ്ദേഹത്തിന് ഗവേഷകരായ സ്റ്റെഫാൻ ഹെയ്ൽ, എറിക് ബെറ്റ്സിഗ് എന്നിവർക്കൊപ്പം 2014 ലെ രസതന്ത്രത്തിനുള്ള നൊബൽ പ്രഖ്യാപിക്കപ്പെട്ടു. സാധാരണ സൂക്ഷ്മ ദർശനികളുടെ പ്രവർത്തനക്ഷമത മെച്ചപ്പെടുത്തുന്ന ഫ്ലൂറസെൻസ് മൈക്രോസ്‌കോപ്പി വികസിപ്പിച്ചെടുത്തതിനാണ് പുരസ്‌ക്കാരം. വില്യം മോണറും എറിക് ബെറ്റ്സിഗും സ്വന്തം രീതിയിൽ സ്വതന്ത്രമായാണ് ഈ പദ്ധതി വികസിപ്പിച്ചെടുത്തത്.
ഗവേഷണ മേഖല
ഫ്സൂറസൻസ് മൈക്രോസ്കാപ്പിയുടെ വിവിധ വശങ്ങളെക്കുറിച്ച് അദ്ദേഹം സമഗ്രമായ ഗവേഷണം നടത്തി. . ,
പുറംകണ്ണികൾ
വർഗ്ഗം:രസതന്ത്രത്തിനുള്ള നോബൽ സമ്മാന ജേതാക്കൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അമേരിക്കൻ രസതന്ത്രജ്ഞർ വർഗ്ഗം:1953-ൽ ജനിച്ചവർ വർഗ്ഗം:ജൂൺ 24-ന് ജനിച്ചവർ
കോൾ മണി
ഒരു ദിവസം മുതൽ പതിനാലു ദിവസം വരെയുള്ള വളരെ കുറഞ്ഞ കാലാവധിയോടുകൂടിയ ഹ്രസ്വകാല വായ്പകളാണിവ. കോൾമണി മാർക്കറ്റിലെ വൻകിട കൊടുക്കൽ വാങ്ങൽ ഇടപാടുകൾ നടത്തുന്നവരാണ് ഷെഡ്യൂൾഡ് വാണിജ്യ ബാങ്കുകൾ. നിയമാനുസൃത ദ്രവത്വ ആവിശ്യങ്ങൾ നിറവേറ്റുന്നതിന് കോൾ മണി മാർക്കറ്റിൽ നിന്ന് വളരെ വേഗം പണം സ്വരൂപിക്കാൻ കഴിയും.
വർഗ്ഗം:വായ്പകൾ
സാൻ ആൻഡ്രിയാസ് തടാകം
അമേരിക്കയിൽ സാൻ മാടിയോ കൗണ്ടിക്കും സാൻ ബ്രൂണോ, മിൽബ്രേ നഗരങ്ങൾക്കും സാൻഫ്രാൻസിസ്കോ പെനിസുലക്കും അടുത്തായി സ്ഥിതിചെയ്യുന്ന തടാകമാണ് സാൻ ആൻ‍ഡ്രിയാസ് തടാകം. ഈ തടാകം സാൻ ആൻഡ്രിയാസ് ഫാൾട്ടിലാണ് സ്ഥിതിചെയ്യുന്നത്. ഫാൾട്ടിന് ആ പേര് വന്നത് ഈ തടാകത്തിന്റെ പേരിൽ നിന്നാണ്.
ചരിത്രം
1769 നവംബർ 4 ന് സ്വാനീ റിഡ്ജിൽ നിന്ന് സാൻ ഫ്രാൻസിസ്കോ ബേ കണ്ടുപിടിച്ചു. പോർട്ടോള പര്യടനം കനാഡ ഡി സാൻ ഫ്രാൻസിസ്കോ എന്നറിയപ്പെട്ടു. ഇപ്പോൾ സാൻ അന്ദ്രേസ് ക്രീക്ക് ഇന്നത്തെ സൺ അന്ദ്രേസ് തടാകത്തിന്റെ സമീപം ക്യാമ്പ് ആയി പ്രവർത്തിക്കുന്നു. അടുത്ത ദിവസം അവർ ഒരു "ലഗുണ ഗ്രാൻഡ" എത്തി, അത് ഇപ്പോൾ അപ്പർ ക്രിസ്റ്റൽ സ്പ്രിംഗ്സ് റിസർവയർ പ്രദേശമാണ്. കാലിഫോർണിയ ഹിസ്റ്റോറിയൽ മാർക്കർ നമ്പർ അടയാളപ്പെടുത്തി. ക്രിസ്റ്റൽ സ്പ്രിങ്ങ്സ് റോഡിന്റെ 0.1 മൈൽ തെക്കുപടിഞ്ഞാറൻ സ്കൈലൈൻ ബോലേലാർഡിലുള്ള ക്രിസ്റ്റൽ സ്പ്രിംസ് ഡാമിലെ 94 "പോർട്ടോള പര്യവേക്ഷണ ക്യാമ്പ്" സ്ഥിതിചെയ്യുന്നു. നവംബർ 12 ന് രണ്ടാം പ്രാവശ്യം അവർ മടക്കയാത്രയിൽ വീണ്ടും ഇവിടെ ക്യാമ്പ് ചെയ്യുന്നു.
അവലംബം
വർഗ്ഗം:കാലിഫോർണിയയിലെ തടാകങ്ങൾ
താമരപ്രഭാവം
ലഘുചിത്രം|210x210ബിന്ദു| താമരയുടെ ഇലയുടെ ഉപരിതലത്തിലുള്ള വെള്ളം. താമര പോലുള്ള ജലസസ്യങ്ങൾ അതിന്റെ ഇലകൾക്കു മുകളിലേക്ക് വരുന്ന ജലം ഇലയുടെ മദ്ധ്യഭാഗത്തേക്കെത്തിച്ച് ആവശ്യമായ ജലാംശം ആഗിരണം ചെയ്തതിനു ശേഷം ഇല ചെരിച്ച് വെള്ളത്തെ ചെറിയ തുള്ളികളായി പുറത്തേക്കൊഴുക്കുന്നു. ഈ പ്രക്രിയയാണ് താമരപ്രഭാവം (lotus effect) അറിയപ്പെടുന്നത്.
വർഗ്ഗം:നാനോ ടെക്നോളജി
ലോങ് ജമ്പ്
ഒരു അത്‌ലെറ്റിക്സ് കായിക മത്സരമാണ് ലോങ് ജമ്പ് (long jump). ലോങ് ജമ്പിൽ അത്ലറ്റുകൾ ഒരു ടേക്ക്ഓഫ് പോയിന്റിൽ നിന്ന് കഴിയുന്നിടത്തോളം ദൂരം ചാടാൻ ശ്രമിക്കുന്നു. അത്ലറ്റുകൾ അവരുടെ ജമ്പുകളുടെ ദൈർഘ്യം താരതമ്യം ചെയ്ത് മത്സരിക്കുന്നു.
മത്സരാർത്ഥികൾ റൺവേയിലൂടെ ഓടി, 8 ഇഞ്ച് വീതിയുള്ള തടികൊണ്ടുള്ള ബോർഡിൽ നിന്ന് കഴിയുന്നത്ര ദൂരം ചാടി ഒരുക്കിയ മണലിലേക്ക് നിലംകുത്തുന്നു.
മത്സരാർത്ഥിയുടെ കാലിന്റെ ഏതെങ്കിലും ഭാഗം ഫൗൾ ലൈൻ മറികടന്നിട്ടാണ് ചാട്ടം ആരംഭിച്ചതെങ്കിൽ ആ ജമ്പ് ഒരു ഫൗളായി കണക്കാക്കുകയും ദൂരം രേഖപ്പെടുത്താതിരിക്കുകയും ചെയ്യും
ചാടുമ്പോൾ മത്സരാർത്ഥി പിന്നിലേക്ക് വീണാൽ ചാട്ടത്തിന്റെ ദൂരത്തെ അത് കുറയ്ക്കും. അളക്കുന്ന ദൂരം ഫൗൾ ലൈനിൽ നിന്ന് മത്സരാർത്ഥിയുടെ ശരീരത്തിന്റെ ഏതെങ്കിലും ഭാഗമോ യൂണിഫോമോ മൂലമുണ്ടാകുന്ന മണലിന്റെ ഏറ്റവും അടുത്തുള്ള സ്പർശന സ്ഥാനത്തിന് ലംബമായിരിക്കും.
സാധാരണയായി ഓരോ മത്സരാർത്ഥിക്കും മൂന്ന് ട്രയലുകൾ വീതം നൽകുന്നു. മികച്ച എട്ടോ ഒമ്പതോ മത്സരാർത്ഥികൾക്ക് മൂന്ന് അധിക ജമ്പുകൾ നൽകും. എല്ലാ നിയമപരമായ മാർക്കുകളും രേഖപ്പെടുത്തും, പക്ഷേ ഏറ്റവും ദൈർഘ്യമേറിയ നിയമപരമായ ജമ്പ് മാത്രമേ ഫലങ്ങളിലേക്ക് പരിഗണിക്കൂ. മത്സരത്തിന്റെ അവസാനം ഏറ്റവും ദൈർഘ്യമേറിയ നിയമപരമായ കുതിപ്പ് (ട്രയൽ അല്ലെങ്കിൽ ഫൈനൽ റൗണ്ടുകളിൽ നിന്ന്) വിജയിയായി പ്രഖ്യാപിക്കപ്പെടുന്നു. മത്സരാവസാനം ഏറ്റവും ദൈർഘ്യമേറിയ നിയമപരമായ ചാട്ടം ചാടിയ മത്സരാർത്ഥിയെ വിജയിയായി പ്രഖ്യാപിക്കുന്നു.
ഇതും കാണുക
വർഗ്ഗം:കായികമത്സരങ്ങൾ
ഡി.സി. കോമിക്സ്
അമേരിക്കയിലെ ഒരു കാർട്ടൂൺ പുസ്തക പ്രസാധകരാണ്‌ '''ഡി.സി. കോമിക്സ്'''. 1934ലാണ് സ്ഥാപിതമായത്. സൂപ്പർമാൻ, ബാറ്റ്മാൻ, ഗ്രീൻ ആരോ, ഫ്ലാഷ്, ഗ്രീൻ ലാൻറെൺ, സൂപ്പർഗേൾ തുടങ്ങി പല പ്രശസ്തമായ കാർട്ടൂൺ കഥാപാത്രങ്ങളും ഡി.സി. കോമിക്സിന്റെതാണ്.
അവലംബം
വർഗ്ഗം:പുസ്തകപ്രസാധകർ
ശാന്തിലാൽ ചഗൻലാൽ ഷെത്ത്
ഒരു ഇന്ത്യൻ ശിശുരോഗവിദഗ്ദ്ധനും ഇന്ത്യയിലെ മെഡിക്കൽ അഡ്മിനിസ്ട്രേഷനും വിദ്യാഭ്യാസവുമായി ബന്ധപ്പെട്ട കാര്യങ്ങളുടെ പരമോന്നത സ്ഥാപനമായ മെഡിക്കൽ കൗൺസിൽ ഓഫ് ഇന്ത്യ ഉൾപ്പെടെ നിരവധി മെഡിക്കൽ സ്ഥാപനങ്ങളുടെ പ്രസിഡന്റായിരുന്നു ശാന്തിലാൽ ചഗൻലാൽ ഷെത്ത് (1912-1990). ഇന്ത്യൻ നേവിയിലെ ഓണററി സർജൻ കമാൻഡറായ അദ്ദേഹം രാഷ്ട്രപതിയുടെ ഓണററി ഫിസിഷ്യനായി സേവനമനുഷ്ഠിച്ചു. വൈദ്യശാസ്ത്രത്തിന് നൽകിയ സംഭാവനകൾക്ക് 1972 ൽ ഏറ്റവും ഉയർന്ന മൂന്നാമത്തെ സിവിലിയൻ ബഹുമതിയായ പദ്മഭൂഷൻ ഇന്ത്യൻ സർക്കാർ അദ്ദേഹത്തിന് നൽകി.
ജീവചരിത്രം
1912 ഒക്ടോബർ 29 ന് ഇന്ത്യൻ സംസ്ഥാനമായ ഗുജറാത്തിലെ പാലിറ്റാനയിൽ ഓഡിറ്ററായിരുന്ന ചഗൻലാൽ നരന്ദാസ് ഷെത്തിന്റെ മകനായി ഒരു ജൈന കുടുംബത്തിൽ ജനിച്ച ഷെത്ത് ഷെലി പാലിറ്റാനയിലെ ഹാരിസ് ഹൈസ്കൂളിൽ പ്രാഥമിക വിദ്യാഭ്യാസം പൂർത്തിയാക്കി 1937 -ൽ മുംബൈയിലെ ഗ്രാന്റ് മെഡിക്കൽ കോളേജിൽ നിന്നും സർ ജംഷെഡ്ജി ജീജിബോയ് ഗ്രൂപ്പ് ഓഫ് ഹോസ്പിറ്റലുകളിൽ നിന്നും മെഡിസിനിൽ ബിരുദം നേടി. 1947 ൽ യു‌സി‌എൽ ഇൻസ്റ്റിറ്റ്യൂട്ട് ഓഫ് ചൈൽഡ് ഹെൽത്തിൽ നിന്ന് പീഡിയാട്രിക്സിൽ (ഡിസിഎച്ച്) ബിരുദാനന്തര ബിരുദം നേടിയ അദ്ദേഹം 1948 ൽ ടോപിവാല നാഷണൽ മെഡിക്കൽ കോളേജിലും ബി‌വൈ‌എൽ നായർ ഹോസ്പിറ്റലിലും കുറച്ചുകാലം ഓണററി ഡയറക്ടറായും പീഡിയാട്രിക്സ് മേധാവിയായും ചേർന്നു. പിന്നീട് കസ്തൂർബ സിറ്റി ഫീവർ ആശുപത്രിയിലും ഭാട്ടിയ ജനറൽ ആശുപത്രിയിലും മുംബൈയിലെ പ്രാദേശിക ആശുപത്രികളിലും ജോലി ചെയ്തു.
ഇന്ത്യയിലെ മെഡിക്കൽ അഡ്മിനിസ്ട്രേഷനുമായി ഷെത്ത് വിവിധ തലങ്ങളിൽ ഏർപ്പെട്ടിരുന്നു. 1962 ൽ ഇന്ത്യൻ പീഡിയാട്രിക് സൊസൈറ്റിയും അസോസിയേഷൻ ഓഫ് പീഡിയാട്രീഷ്യൻസ് ഓഫ് ഇന്ത്യയും ലയിപ്പിച്ചുകൊണ്ട് ഇന്ത്യൻ അക്കാദമി ഓഫ് പീഡിയാട്രിക്സ് രൂപീകരിക്കുന്നതിൽ അദ്ദേഹത്തിന്റെ ശ്രമങ്ങൾ റിപ്പോർട്ട് ചെയ്യപ്പെട്ടു അതിനുശേഷം അദ്ദേഹം അക്കാദമിയുടെ ജനറൽ സെക്രട്ടറിയായും പ്രസിഡന്റായും പ്രവർത്തിച്ചു. 1966 ൽ ആരോഗ്യ കുടുംബക്ഷേമ മന്ത്രാലയം അവശ്യ മരുന്നുകളുടെ സമിതി രൂപീകരിച്ചപ്പോൾ, കാലാവധി കുറവാണെങ്കിലും അദ്ദേഹത്തെ അംഗമായി നാമനിർദേശം ചെയ്തു. 1965-66 കാലഘട്ടത്തിൽ ഇന്ത്യൻ മെഡിക്കൽ അസോസിയേഷന്റെ (ഐ‌എം‌എ) പ്രസിഡന്റായിരുന്നു അദ്ദേഹം. 1965 മുതൽ 1975 വരെ മെഡിക്കൽ കൗൺസിൽ ഓഫ് ഇന്ത്യയുടെ പ്രസിഡന്റായിരുന്നു. അക്കാദമിക് രംഗത്ത്, ദേശീയ, അന്തർദ്ദേശീയ ജേണലുകളിൽ അവലോകനം ചെയ്ത നിരവധി മെഡിക്കൽ പ്രബന്ധങ്ങൾ അദ്ദേഹം പ്രസിദ്ധീകരിച്ചു. അമേരിക്കൻ അക്കാദമി ഓഫ് പീഡിയാട്രിക്സിന്റെയും ലണ്ടനിലെ റോയൽ കോളേജ് ഓഫ് ഫിസിഷ്യൻസിന്റെയും ഓണററി ഫെലോ ആയിരുന്ന അദ്ദേഹം 1965 ൽ ഇന്ത്യൻ അക്കാദമി ഓഫ് സയൻസസിന്റെ ഫെലോ ആയി തിരഞ്ഞെടുക്കപ്പെട്ടു. അദ്ദേഹം രാഷ്ട്രപതിയുടെ ഓണററി ഫിസിഷ്യനായി സേവനമനുഷ്ഠിച്ചു. ഇന്ത്യൻ നാവികസേന അദ്ദേഹത്തെ സർജൻ കമാൻഡറുടെ ഓണററി പദവി നൽകി ആദരിച്ചു. 1972 ൽ പത്മഭൂഷന്റെ നൽകി.
ശാന്തിലാൽ ഷെത്ത് ഹിരാലക്ഷ്മിയെ വിവാഹം കഴിച്ചു. ദമ്പതികൾക്ക് ഒരു മകനും മകളുമുണ്ടായിരുന്നു. മകൻ ഷിരീഷ് ഷെത്ത് അറിയപ്പെടുന്ന ഗൈനക്കോളജിസ്റ്റും മെഡിക്കൽ അക്കാദമിക്കുമാണ് മകൾ ലിയ ദസാനി ചാർട്ടേഡ് അക്കൗണ്ടന്റാണ്. 1990 ജനുവരി 24 ന് 77 ആം വയസ്സിൽ ഷെത്ത് അന്തരിച്ചു. മണിപ്പാലിലെ അക്കാദമി ഓഫ് പീഡിയാട്രിക്സ് അദ്ദേഹത്തിന്റെ ബഹുമാനാർത്ഥം ''ഡോ. ശാന്തിലാൽ സി. ഷെത്ത് അതിഥി പ്രഭാഷണം നടത്തുന്നു.''
അവലംബം
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:1990-ൽ മരിച്ചവർ വർഗ്ഗം:1912-ൽ ജനിച്ചവർ
ഒക്സാന ഷിഷ്കോവ
കാഴ്ചശക്തിയില്ലാത്ത ക്രോസ്-കൺട്രി സ്കീയറും ബയാത്ത്ലെറ്റും ആയ ഒരു ഉക്രേനിയൻ വനിതയാണ് ഒക്സാന ഷിഷ്കോവ (ജനനം: 10 ജൂൺ 1991)  2010, 2014, 2018 വർഷങ്ങളിൽ മൂന്ന് തവണ വിന്റർ പാരാലിമ്പിക്‌സിൽ മത്സരിച്ചു. 2017-ലെ ഐപിസി വേൾഡ് ചാമ്പ്യൻഷിപ്പിൽ ഒക്സാന ഷിഷ്കോവ 6 മെഡലുകൾ നേടി. ഇത് നോർഡിക് സ്കീയിംഗ് കായികരംഗത്തെ ശ്രദ്ധേയമായ നേട്ടമാണ്.
2018-ലെ വിന്റർ പാരാലിമ്പിക്‌സിന്റെ ഭാഗമായി വനിതകളുടെ 10 കിലോമീറ്റർ കാഴ്ചയില്ലാത്ത ബയാത്ത്‌ലോൺ മത്സരത്തിൽ സ്വർണം നേടിയതിന് ശേഷമാണ് മെയ്ഡൻ പാരാലിമ്പിക് സ്വർണം നേടിയത്.
കരിയർ
2010-ലെ വിന്റർ പാരാലിമ്പിക്‌സിലാണ് ഉക്രെയ്നിനെ പ്രതിനിധീകരിച്ച് ഒക്‌സാന പാരാലിമ്പിക് അരങ്ങേറ്റം കുറിച്ചത്. തുടർന്ന് 2014 വിന്റർ പാരാലിമ്പിക്‌സിൽ പങ്കെടുക്കുകയും വിന്റർ പാരാലിമ്പിക് ഇനത്തിൽ 4 വെങ്കല മെഡലുകൾ നേടുകയും ബയാത്ത്‌ലോൺ ഇവന്റുകളിൽ 3 ഉം ക്രോസ്-കൺട്രി സ്കീയിംഗ് ഇവന്റിൽ അവരുടെ കാഴ്ചയുള്ള ഗൈഡ് ലഡ നെസ്റ്റെറെങ്കോയുടെ സഹായത്തോടെ മെഡലും കരസ്ഥമാക്കി.
2018-ലെ വിന്റർ പാരാലിമ്പിക്‌സിൽ വനിതകളുടെ 6 കിലോമീറ്റർ കാഴ്ചയില്ലാത്ത ബയാത്ത്‌ലോൺ മത്സരത്തിൽ ഒക്‌സാന ഷിഷ്‌കോവ വെള്ളി മെഡൽ നേടി. ഇത് അവരുടെ ആദ്യത്തെ പാരാലിമ്പിക് വെള്ളി മെഡലും പാരാലിമ്പിക് കരിയറിലെ അഞ്ചാമത്തെ മെഡലും ആണ്.
ബാഹ്യ ലിങ്കുകൾ
വർഗ്ഗം:1991-ൽ ജനിച്ചവർ
അർച്ചന ബൻസാരെ
ഹിന്ദി ഭാഷയിലെ ഒരു കവിയാണ്  അർച്ചന ബെൻസാരെ. കേന്ദ്ര സാഹിത്യ അക്കാദമി 35 വയസ്സിനു താഴയുള്ള എഴുത്തുകാർക്കു നൽകുന്ന യുവ പുരസ്കാരം നേടിയിട്ടുണ്ട്.
അവലംബം
വർഗ്ഗം:ഹിന്ദി കവികൾ വർഗ്ഗം:കേന്ദ്ര സാഹിത്യ അക്കാദമിയുടെ യുവസാഹിത്യ പുരസ്‌കാരം ലഭിച്ചവർ
രാസഷണ്ഡീകരണം
ലൈംഗികചോദനയും ലൈംഗികോത്തേജനവും കുറയ്ക്കാനുദ്ദേശിച്ചുള്ള ഔഷധപ്രയോഗത്തെയാണ് രാസഷണ്ഡീകരണം (Chemical castration) എന്നു പറയുന്നത്. ശസ്ത്രക്രീയയിലൂടെയുള്ള ഷണ്ഡീകരണത്തിൽ വൃഷണങ്ങൾ കീറിമാറ്റുകയാണ് ചെയ്യുന്നതെങ്കിൽ രാസപ്രയോഗം യഥാർത്ഥത്തിൽ ഒരു മനുഷ്യന്റെ വൃഷണങ്ങൾക്ക് സ്ഥിരമായ നാശമൊന്നും വരുത്തുകയില്ല. ഇത് കുട്ടികളുണ്ടാകാതിരിക്കാനുള്ള തരം ശസ്ത്രക്രീയയുമല്ല
മരുന്നുകളുടെ ഉപയോഗം നിലയ്ക്കുമ്പോൾ ഷണ്ഡീകരണം നിലയ്ക്കുമെന്നാണ് പൊതുവിൽ കരുതപ്പെടുന്നത്. ചിലപ്പോൾ ശരീരത്തിലെ രാസപ്രവർത്തനങ്ങളിൽ സ്ഥിരമായ മാറ്റം മരുന്നുപയോഗത്തിലൂടെ സംഭവിക്കുന്നതായി കാണപ്പെടുന്നുണ്ട്. അസ്ഥികളിലെ കാൽസ്യത്തിന്റെ അളവ് കുറയുന്നതുപോലു‌ള്ള മാറ്റങ്ങളാണ് കാണപ്പെട്ടിട്ടുള്ളത്. പാർശ്വഫലങ്ങളുണ്ടാകാനുള്ള സാദ്ധ്യത, മനുഷ്യാവകാശദ്ധ്വംശനമാണ് എന്ന ആരോപണം എന്നിവയുണ്ടെങ്കിലും പല ലോകരാജ്യങ്ങളിലും ഒരു ശിക്ഷാരീതിയായി രാസപ്രയോഗത്തിലൂടെയുള്ള ഷണ്ഡീകരണം നടക്കുന്നുണ്ട്.
രാസപ്രയോഗം
പുരുഷ ലൈംഗികഹോർമോണുകളായ ആൻഡ്രൊജനുകൾക്ക് എതിരായി പ്രവർത്തിക്കുന്ന ആന്റി ആൻഡ്രൊജൻ മരുന്നുകളാണ് നൽകുന്നത്. സൈപ്രോട്ടറോൺ അസറ്റേറ്റ്, ഡിപോ-പ്രൊവേറ എന്നിവ കൃത്യമായ ഇടവേളകളിൽ നൽകപ്പെടും. ഡിപോ പ്രൊവേറ മൂന്നുമാസത്തിലൊരിക്കൽ കുത്തിവയ്ക്കുകയാണ് ചെയ്യുന്നത്. സൈക്കോസിസ് എന്ന മാനസികരോഗചികിത്സയുക്കുപയോഗിക്കുന്ന ബെൻപെരിഡോൾ പോലെയുള്ള മരുന്നുകളും ഈ ആവശ്യത്തിനുപയോഗിക്കാവുന്നതാണ്. ഇത് വളരെനാൾ ഫലം നീണ്ടുനിൽക്കുന്ന തരം കുത്തിവയ്പ്പിലൂടെ നൽകാവുന്നതാണ്.
ഫലങ്ങൾ
പുരുഷന്മാരിൽ ഉപയോഗിക്കുമ്പോൾ ഈ മരുന്നുകൾ ലൈംഗികാസക്തിയും ലൈംഗിക വിചാരങ്ങളും ഉദ്ധാരണശേഷിയും കുറയ്ക്കും. ജീവന് അപകടമുണ്ടാക്കുന്ന തരം പാർശ്വഫലങ്ങൾ വിരളമാണ്. ശരീരത്തിൽ കൊഴുപ്പിന്റ അംശം കൂടുക, അസ്ഥികളുടെ സാന്ദ്രത കുറയുക, ഹൃദ്രോഗമുണ്ടാകാനുള്ള സാദ്ധ്യത വർദ്ധിക്കുക എന്നിങ്ങനെയുള്ള പ്രശ്നങ്ങളുണ്ട്. സ്തനവളർച്ച (gynecomastia), രോമവളർച്ച കുറയുക, പേശികളുടെ അളവു കുറയുക മുതലായ പാർശ്വഫലങ്ങളുമുണ്ടാകാറുണ്ട്.
എതിർപ്പുകൾ
ശസ്ത്രക്രീയയിലൂടെ ഷണ്ഡരാക്കുകയോ ജീവിതകാലം മുഴുവൻ ജയിലിലടയ്ക്കുകയോ ചെയ്യുന്നതിലും കൂടുതൽ മനുഷ്യത്വമുള്ള ശിക്ഷയാണ് ഇതെന്ന് ഒരുപക്ഷം വാദിക്കുമ്പോൾ, അമേരിക്കൻ സിവിൽ ലിബർട്ടീസ് യൂണിയൻ പോലുള്ള സംഘടനകൾ ഇതിനുപയോഗിക്കുന്ന മരുന്നുൾപ്പെടെ ഒരു മരുന്നും നിർബന്ധത്തിലൂടെയോ പ്രേരണയിലൂടെയോ ഏതൊരു മനുഷ്യനും നൽകുന്നതിനെ എതിർക്കുന്നു. ഇത് ക്രൂരവും അസാധാരണവുമായ ശിക്ഷാരീതിയാണെന്നാണ് അവരുടെ അഭിപ്രായം. അമേരിക്കൻ ഭരണഘടനയുടെ എട്ടാം ഭേദഗതി പ്രകാരം ഇത്തരം ശിക്ഷാരീതി നിരോധിക്കപ്പെട്ടിട്ടുണ്ടെന്നും അതിനാൽ ഈ ശിക്ഷ നിർത്തലാക്കണമെന്നും അവർ വാദിക്കുന്നു. സന്താനോൽപ്പാദനം എന്ന അവകാശത്തെ ഈ ശിക്ഷ തടയുന്നു എന്നും പലതരം ആരോഗ്യപ്രശ്നങ്ങൾ ഇതുമൂലം ഉണ്ടാകുന്നുണ്ട് എന്നുമാണ് അവരുടെ വാദം.
അമേരിക്കൻ ഭരണഘടനയുടെ പതിനാലാം ഭേദഗതി പ്രകാരമുള്ള തുല്യസംരക്ഷണം എന്ന തത്ത്വവും ഈ ശിക്ഷാരീതി ലംഘിക്കുന്നുണ്ട് എന്ന വാദമുണ്ട്. ഈ ശിക്ഷയ്ക്കുപയോഗിക്കുന്ന രാസവസ്തുക്കളുടെ ഫലം സ്ത്രീകളേക്കാൾ കൂടുതൽ പുരുഷന്മാരെയാണ് ബാധിക്കുന്നത് എന്നതാണ് ഈ വാദത്തിന്റെ അടിസ്ഥാനം. സന്നദ്ധരായ ആൾക്കാരിലേ ഈ മരുന്നുകൾ പ്രയോഗിക്കാവൂ എന്ന് ചട്ടമുണ്ടെങ്കിലും വിശദാംശങ്ങൾ മനസ്സിലാക്കി സമ്മതം നൽകാനുള്ള പ്രതികളുടെ കഴിവ് ഒരു പ്രശ്നമാണ്. തടവു ശിക്ഷയിൽ ഇളവു കിട്ടാൻ രാസ ഷണ്ഡീകരണത്തിനു തയ്യാറാകണം എന്ന വ്യവസ്ഥ നിയമവിരുദ്ധമാണെന്ന് 1984-ൽ മിച്ചിഗണിലെ അപ്പീൽ കോടതി വിധിക്കുകയുണ്ടായി. മെഡ്രോക്സി പ്രൊജസ്റ്ററോൺ അസറ്റേറ്റ് എന്ന മരുന്ന് സുരക്ഷിതമാണെന്ന രീതിയിൽ പൊതു സ്വീകാര്യത ലഭിച്ചിട്ടില്ലാത്തതാണെന്നതും വിവരങ്ങൾ മനസ്സിലാക്കിക്കൊണ്ടുള്ള സമ്മതം ലഭിക്കാനുള്ള തടസ്സവുമാണ് വിധിക്കുള്ള കാരണങ്ങൾ.
ചരിത്രവും ഓരോ പ്രദേശത്തുമുള്ള ഉപയോഗവും
1944 ലാണ് ആദ്യ രാസഷണ്ഡീകരണം നടന്നത്. ഡൈ ഈതൈൽ സ്റ്റിൽബസ്റ്ററോൾ ആയിരുന്നു ടെസ്റ്റോസ്റ്റെറോണിന്റെ അളവുകുറയ്ക്കാനായി ഉപയോഗിച്ചത്. വധശിക്ഷ, ജീവപര്യന്തം തടവ് എന്നിവയ്ക്കു പകരം വയ്ക്കാവുന്ന ശിക്ഷാരീതി എന്നാണ് പൊതുവിൽ രാസഷണ്ഡീകരണത്തെപ്പറ്റിയുള്ള അഭിപ്രായം. കുറ്റവാളികളെ ജയിൽ മുക്തരാക്കുമ്പോൾ തന്നെ അവർ വീണ്ടും കുറ്റം ചെയ്യാനുള്ള സാദ്ധ്യത ഈ ശിക്ഷാരീതി മൂലം ഇല്ലാതാവുന്നുണ്ടത്രേ.
ഇന്ത്യ
2012-ൽ ഡൽഹിയിൽ നടന്ന കൂട്ടബലാത്സംഗക്കേസിനെത്തുടർന്ന് സർക്കാർ ബലാത്സംഗം ചെയ്യുന്നവർക്ക് രാസപ്രയോഗത്തിലൂടെയുള്ള ഷണ്ഡീകരണവും 30 വർഷം വരെ തടവുശിക്ഷയും നടപ്പാക്കാനുദ്ദേശിച്ചുള്ള ഒരു നിയമത്തിന്റെ കരട് കൊണ്ടുവരുകയുണ്ടായി. ജുവനൈൽ ജസ്റ്റിസ് നിയമം പരിഷ്കരിക്കാനും പ്രായം കുറയ്ക്കാനും സർക്കാർ ഉദ്ദേശിക്കുന്നുണ്ട്. പ്രതികളിലൊരാൾക്ക് 18 വയസ്സിൽ താഴെ മാത്രം പ്രായമേ ഉള്ളൂ എന്നതാണ് ഇതിനു കാരണം. .
അമേരിക്കൻ ഐക്യനാടുകൾ
1966-ൽ കുട്ടികളെ ലൈംഗികചൂഷണം ചെയ്യാനുള്ള വാഞ്ചന കാണിച്ചിരുന്ന ഒരു രോഗിയുടെ ചികിത്സ എന്ന നിലയ്ക്ക് മെഡ്രോക്സി പ്രൊജസ്റ്ററോൺ അസറ്റേറ്റ് ഉപയോഗിക്കാൻ ജോൺ മൊണി എന്ന ഡോക്ടർ തീരുമാനിച്ചതാണ് ഇത്തരത്തിൽ അമേരിക്കയിൽ ആദ്യ സംഭവം. ഇതിനു ശേഷം ഈ മരുന്ന് രാസഷണ്ഡീകരണത്തിന് അമേരിക്കയിൽ വ്യാപകമായി ഉപയോഗിക്കാൻ തുടങ്ങി. പരക്കെ ഉപയോഗിക്കുന്നുണ്ടെങ്കിലും എഫ്.ഡി.എ. ഈ മരുന്നിന്റെ ഉപയോഗം ഇത്തരത്തിൽ ലൈംഗികക്കുറ്റവാളികൾക്ക് ചികിത്സയായി നൽകുന്നത് അംഗീകരിച്ചിട്ടില്ല.
ഈ നിയമം പാസായതോടെ അമേരിക്കയിലെ മറ്റു സംസ്ഥാനങ്ങളിലും ഇത്തരം നിയമങ്ങൾ വന്നുതുടങ്ങി. ഫ്ലോറിഡയിൽ ഈ നിയമം 1997-ൽ നിലവിൽ വന്നു. രണ്ടാമത്തെ കുറ്റകൃത്യത്തിനു ശേഷം ഈ ചികിത്സ നിർബന്ധപൂർവം ചെയ്യുന്നതാണ്.
കാലിഫോർണിയയും ഫ്ലോറിഡയും കൂടാതെ മറ്റ് ഏഴു സംസ്ഥാനങ്ങളിലെങ്കിലും (ജോർജ്ജിയ, അയോവ, ലൂസിയാന, മൊണ്ടാന, ഓറിഗൺ, ടെക്സാസ്, വിസ്കോൺസിൻ എന്നിവ ഉദാഹരണം) ഈ ചികിത്സാരീതി പരീക്ഷിച്ചിട്ടുണ്ട്. ഗുരുതരമായ ലൈംഗികക്കുറ്റങ്ങൾ ചെയ്യുന്നവരെ അയോവയിലും നിർബന്ധപൂർവം ഈ ചികിത്സയ്ക്ക് വിധേയരാക്കും. 2008 ജൂൺ 25-ന് കെന്നഡി വേഴ്സസ് ലൂസിയാന എന്ന കേസിലെ സുപ്രീം കോടതി വിധിയിൽ കുട്ടികളെ ബലാത്സംഗം ചെയ്യുന്നവരെ ഇതിനോടൊപ്പം കൊലപാതകം ചെയ്തില്ലെങ്കിൽ വധശിക്ഷ നൽകാൻ പാടില്ല എന്ന തീർപ്പുണ്ടായി. ഇതെത്തുടർന്ന് ലൂസിയാനയിലെ ഗവർണർ ബോബി ജിൺഡാൽ ബലാത്സംഗം ചെയ്യുന്ന കുറ്റവാളികളെ രാസഷണ്ഡീകരണം ചെയ്യാനുള്ള നിയമം കൊണ്ടുവന്നു.
യൂറോപ്പ്
സൈപ്രോടെറോൺ അസറ്റേറ്റ് എന്ന മരുന്ന് രാസഷണ്ഡീകരണത്തിനായി യൂറോപ്പിൽ പരക്കെ ഉപയോഗിക്കപ്പെടുന്നുണ്ട്. ഇതിന് അമേരിക്കയിൽ ഉപയോഗിക്കുന്ന മരുന്നിനോട് സാമ്യമുണ്ട്.
മാർവിൻ ഗയെ
1984 ഏപ്രിൽ ഒന്നിന് ഗയെയുടെ പിതാവ് മാർവിൻ ഗയെ,സീനിയർ അദ്ദേഹത്തെ അവരുടെ ഗൃഹത്തിൽ വെച്ച് വെടിവെച്ചു കൊലപ്പെടുത്തി. . ഗയെയുടെ മരണത്തിനു ശേഷം വിവിധ സ്ഥാപനങ്ങൾ വിവിധ പുരസ്കാരങ്ങൾ നൽകി ആദരിച്ചിട്ടുണ്ട്.ഗ്രാമി ലൈഫ്ടൈം അച്ചീവ്മെന്റ് പുരസ്കാരം, ദ റിഥം ആൻഡ് ബ്ലൂസ് ഹോൾ ഓഫ് ഫെയിം സോങ്ങ് റൈറ്റേഴ്സ് ഹോൾ ഓഫ് ഫെയിം,റോക്ക് ആൻഡ് റോൾ ഹോൾ ഓഫ് ഫെയിം എന്നിവ അതിൽ പെടുന്നു.
രാസഷണ്ഡീകരണം
യൂറോപ്പ്
ബ്രിട്ടനിൽ, അലൻ ട്യൂറിംഗ് എന്ന സ്വവർഗ്ഗസ്നേഹിയായിരുന്ന കമ്പ്യൂട്ടർ വിദഗ്ദ്ധനെ ജയിൽ ശിക്ഷ ഒഴിവാക്കാൻ രാസഷണ്ഡീകരണത്തിന് 1952-ൽ നിർബന്ധിക്കുകയുണ്ടായി. ആ സമയത്ത് സ്വവർഗ്ഗസംഭോഗം നിയമവിരുദ്ധമായിരുന്നു. ഇതൊരു മാനസിക രോഗമായാണ് കണക്കാക്കപ്പെട്ടിരുന്നത്. രാസഷണ്ഡീകരണം ഇതിനൊരു ചികിത്സായായും കരുതപ്പെട്ടിരുന്നു. ട്യൂറിംഗിന് സ്തനവളർച്ച, ശരീരവണ്ണം കൂടുക തുടങ്ങിയ പോലെയുള്ള പാർശ്വഫലങ്ങൾ അനുഭവപ്പെട്ടു. ഇദ്ദേഹം രണ്ടുവർഷങ്ങൾക്കു ശേഷം മരിച്ചുപോയി. ആത്മഹത്യയാണെന്നായിരുന്നു പ്രേതവിചാരണയിൽ (ഇൻക്വസ്റ്റ്) തെളിഞ്ഞത്. എങ്കിലും അടുത്തകാലത്തെ ഗവേഷണങ്ങൾ ഈ കണ്ടെത്തലിനെ ചോദ്യം ചെയ്യുന്നുണ്ട്. 2009-ൽ ബ്രിട്ടീഷ് പ്രധാനമന്ത്രിയായിരുന്ന ഗോർഡൻ ബ്രൗൺ ഭരണകൂടത്തിന്റെ ഗർഹണീയമായ നീക്കത്തിന് മാപ്പു പറയുകയുണ്ടായി.
മാർവിൻ ഗയെ
അവലംബം
വർഗ്ഗം:1939-ൽ ജനിച്ചവർ വർഗ്ഗം:1984-ൽ മരിച്ചവർ വർഗ്ഗം:ഗ്രാമി പുരസ്കാര ജേതാക്കൾ
രാസഷണ്ഡീകരണം
യൂറോപ്പ്
1960 കളിൽ ജർമനിയിലെ ഡോക്ടർമാർ ആന്റി ആൻഡ്രോജൻ മരുന്നുകൾ ലൈംഗിക വ്യതിയാനങ്ങൾക്ക് (പാരാഫീലിയ) ചികിത്സയായി ഉപയോഗിച്ചിരുന്നു.
2008-ൽ പോർച്ചുഗലിൽ ജയിൽപ്പുള്ളികളിൽ ഒരു പരീക്ഷണം ആരംഭിക്കുകയുണ്ടായി. പരീക്ഷണത്തിനു സ്വമനസാലെ സന്നദ്ധത പ്രകടിപ്പിച്ചവരെയായിരുന്നു ഇതിന് തിരഞ്ഞെടുത്തത്. പുനരധിവാസപദ്ധതിയും ചികിത്സയ്ക്കൊപ്പം ആവിഷ്കരിക്കുകയുണ്ടായി.
2009 സെപ്റ്റംബർ 25-ന് പോളണ്ട് കുട്ടികളെ ലൈംഗികമായി ചൂഷണം ചെയ്യുന്നവരെ രാസഷണ്ഡീകരണം നടത്താനുള്ള നിയമം പാസാക്കുകയുണ്ടായി. പതിനഞ്ചുവയസ്സിൽ താഴെ പ്രായമുള്ളവരെ ബലാത്സംഗം ചെയ്ത കുറ്റത്തിന് ശിക്ഷിക്കപ്പെടുന്നവരെ ജയിൽ ശിക്ഷയ്ക്കു ശേഷം മരുന്നുപയോഗിച്ചുള്ളതും മാനസികവുമായ ചികിത്സയ്ക്ക് വിധേയരാക്കാൻ ഈ നിയമം വ്യവസ്ഥ ചെയ്യുന്നുണ്ട്. ഇത് നിർബന്ധമാണ്.
2010 ഏപ്രിൽ 30-ന് ബ്രിട്ടനിൽ 60 വയസ്സുള്ള ഒരു സ്ത്രീയെ വധിക്കാൻ ശ്രമിച്ചതിനും അവരുടെ രണ്ട് പേരക്കുട്ടികളെ തട്ടിക്കൊണ്ടുപോയി ബലാത്സംഗം ചെയ്തതിനും ശിക്ഷയായി പ്രതി രാസഷണ്ഡീകരണത്തിന് വിധേയനാകാൻ സമ്മതിച്ചു.
2012 മാർച്ച് 6-ന്, മോൾഡോവ കുട്ടികളെ ലൈംഗികമായി ചൂഷണം ചെയ്യുന്നവർക്ക് ബലമായി രാസഷണ്ഡീകരണം നൽകാനുള്ള നിയമം പാസ്സാക്കി. 2012 ജൂൺ 5-ന്, എസ്തോണിയ ലൈംഗികക്കുറ്റവാളികൾക്ക് നിർബന്ധിത രാസഷണ്ഡീകരണം നൽകാനുള്ള നിയമം പാസാക്കി.
ഇസ്രായേൽ
2009 മേയ് മാസത്തിൽ കുട്ടികളെ ലൈംഗികമായി പീഡിപ്പിച്ചതിന് ശിക്ഷിക്കപ്പെട്ട ഹൈഫയിലെ രണ്ട് സഹോദരന്മാർ ഭാവിയിൽ കുറ്റങ്ങൾ ചെയ്യുന്നതിൽ നിന്ന് തടയപ്പെടുന്നതിനായി രാസ ഷണ്ഡീകരണത്തിന് വിധേയരാവാൻ സമ്മതിച്ചു.
ഓസ്ട്രേലിയ
2010-ൽ രാസഷണ്ഡീകരണത്തിന് വിധേയനാക്കപ്പെട്ടിരുന്ന ഒരു ലൈംഗികക്കുറ്റവാളി ഒരു പെൺ കുട്ടിയെ അനുവദനീയമല്ലാത്ത രീതിയിൽ സ്പർശിക്കുകയും ചുംബിക്കുകയും ചെയ്യുകയുണ്ടായി. ജൂറി ഇയാൾ കുറ്റക്കാരനല്ല എന്നാണ് വിധിച്ചത്. ജൂറിയെ ഇയാളുടെ മുൻ കുറ്റകൃത്യങ്ങളെപ്പറ്റി അറിയിച്ചിരുന്നില്ല.
അർജന്റീന
2010 മാർച്ചിൽ അർജന്റീനയിലെ ഒരു പ്രവിശ്യയായ മെൻഡോസ ബലാത്സംഗം ചെയ്തു എന്നു തെളിഞ്ഞ കുറ്റവാളികൾക്ക് ശിക്ഷയിളവു ലഭിക്കണമെങ്കിൽ സ്വമേധയാ രാസഷണ്ഡീകരണത്തിന് തയ്യാറായാൽ മതിയെന്ന നിയമം കൊണ്ടുവന്നു.
ന്യൂസിലാന്റ്
2000 നവംബറിൽ റോബർട്ട് ജേസൺ ഡിറ്റ്മർ എന്നയാൾ സപ്രോടെറോൺ അസറ്റേറ്റ് എന്ന മരുന്നുപയോഗിച്ചുള്ള ചികിത്സയിലിരിക്കവെ ഒരു ലൈംഗികാക്രമണം നടത്തി. ഈ മരുന്നിന്റെ ഉപയുക്തതയെപ്പറ്റി ന്യൂസിലാന്റിൽ ഇതുവരെ പരീക്ഷണമൊന്നും നടന്നിട്ടില്ല എന്നും ഇത്തരം പരീക്ഷണം നടത്താൻ പ്രായോഗികമായും നൈതികമായും ബുദ്ധിമുട്ടാണെന്നും ഡോക്ടർ ഡേവിഡ് വെയിൽസ് റിപ്പോർട്ട് നൽകുകയുണ്ടായി.
ദക്ഷിണ കൊറിയ
2011 ജൂലൈ മാസത്തിൽ ദക്ഷിണ കൊറിയ 16 വയസ്സിൽ താഴെയുള്ള കുട്ടികളെ ലൈംഗികമായി ആക്രമിക്കുന്നവരെ രാസഷണ്ഡികരണം നടത്താനുള്ള നിയമം പാസാക്കി. 2012 മേയ് 23-ന് ആവർത്തിച്ച് ഇത്തരം കുറ്റങ്ങൾ ചെയ്ത പാർക്ക് എന്നയാളെ ഈ ശിക്ഷാരീതിക്ക് വിധേയനാക്കുകയുണ്ടായി.
പുറത്തേയ്ക്കുള്ള കണ്ണികൾ
വർഗ്ഗം:ലൈംഗികത വർഗ്ഗം:ചികിത്സാരീതികൾ
മഡോണ ഓഫ് ദ പിങ്ക്സ്
ഇറ്റാലിയൻ നവോത്ഥാന കലാകാരനായ റാഫേൽ ചിത്രീകരിച്ച ആദ്യകാല ഭക്തി ചിത്രമായിരുന്നു മഡോണ ഓഫ് ദ പിങ്ക്സ് (c. 1506 – 1507, Italian: La Madonna dei garofani) ഫലവൃക്ഷത്തിൻറെ തടിയിൽ ചിത്രീകരിച്ച ഈ എണ്ണഛായാചിത്രം ഇപ്പോൾ ലണ്ടനിലെ ദേശീയ ഗാലറിയിൽ തൂക്കിയിരിക്കുന്നു. ഇറ്റാലിയൻ ശീർഷകം, ലാ മഡോണ ഡീ ഗറോഫാനി എന്നാണെങ്കിലും യഥാർത്ഥത്തിൽ ഈ ചിത്രം ദ മഡോണ ഓഫ് കാർണേഷൻ എന്നാണ്.
വിഷയം
thumb|left|200px|ഡയാന്തസ് thumb|left|200px|ഡയാന്തസ് കാരിയോഫില്ലസ് കാർണേഷൻ പൂക്കൾ കൈയിൽ പിടിച്ചിരിക്കുന്ന ക്രിസ്തുവായ കുട്ടിയെ ലാളിക്കുന്ന കന്യകാ മറിയത്തെ ഈ ചിത്രത്തിൽ ചിത്രീകരിച്ചിരിക്കുന്നു. (ഇറ്റാലിയൻ ശീർഷകം, ലാ മഡോണ ഡീ ഗറോഫാനി യഥാർത്ഥത്തിൽ ദ മഡോണ ഓഫ് കാർണേഷൻ എന്നാണ്.) ഈ പുഷ്പങ്ങളുടെ, ബൊട്ടാണിക്കൽ പേര് ഡൈയാന്തസ് (Greek for ‘flower of God’) ആണ്. ക്രിസ്തുവിന്റെ കഷ്ടാനുഭവത്തിന്റെ മുന്നറിയിപ്പായി ഈ പൂക്കളെ ചിത്രീകരിക്കുന്നു. ക്രൈസ്തവ ഐതിഹ്യമനുസരിച്ച്, മറിയം ക്രൂശീകരണത്തിൽ കരയുമ്പോൾ ഈ പൂവ് ആദ്യമായി പ്രത്യക്ഷപ്പെട്ടതായി വിശ്വസിക്കുന്നു. മങ്ങിയ പ്രകാശമുള്ള ഗാർഹികപശ്ചാത്തലത്തിൽ ആദ്യകാല നെതർലാൻഡ്സ് ചിത്രീകരണകലാരീതിയിൽ ഈ ചിത്രം ചിത്രീകരിച്ചിരിക്കുന്നു. ഇതിൻറെ ഘടന ലിയോനാർഡോ ഡാവിഞ്ചിയുടെ ബെനോയിസ് മഡോണയെ ആധാരമാക്കിയുള്ളതാണ്. എന്നിരുന്നാലും ഭൂപ്രദേശത്തെയും കന്യകയെയും കൂട്ടിയിണക്കുന്ന നീലയും പച്ചയും ചേർന്ന വർണ്ണപദ്ധതി റാഫേലിൻറെ സ്വന്തംശൈലിയാണ്. കമാനരൂപമായ ജന്നലിലൂടെ ലാൻഡ്സ്കേപിലെ തകർന്ന ഒരു കെട്ടിടത്തിൻറെ ചിത്രീകരണം ക്രിസ്തുവിന്റെ ജനനം മുതൽ പഗാൻ ലോകത്തിന്റെ തകർച്ചയെ പ്രതീകപ്പെടുത്തുന്നു.
പ്രോവനൻസ്
ചിത്രത്തിൻറെ വലിപ്പത്തെയും വിഷയത്തെയും സംബന്ധിച്ച് ഒരു ബുക്ക് ഓഫ് ഹൗവേർസ് എന്നതിനേക്കാളും അൽപം കൂടുതലായി അത് പ്രാർഥനയ്ക്കുള്ള ഒരു ചെറിയ സഹായമായി കണക്കാക്കപ്പെട്ടിരുന്നതായിരിക്കാം. ഈ ചിത്രത്തിൻറെ യഥാർത്ഥ രക്ഷാധികാരിയുടെ ഐഡന്റിറ്റി അജ്ഞാതമാണ്. 1850 കളിൽ നിന്നുള്ള ഒരു അന്വേഷണത്തിൻറെ തെളിവുകളിലെ വസ്തുത സൂചിപ്പിക്കുന്നത്, പെറൂജിയൻ കുടുംബത്തിലെ അംഗമായ മാദലെലീന ഡഗ്ലി ഒഡ്ഡി സ്വന്തം വ്യാപാരത്തിൻറെ ഭാഗമായി വിശുദ്ധസഭാംഗങ്ങൾക്കുവേണ്ടി ഏർപ്പാടുചെയ്തു ചിത്രീകരിച്ചിരിക്കാമെന്ന് കരുതുന്നു. പത്തൊൻപതാം നൂറ്റാണ്ടിൽ ഈ ചിത്രം ചിത്രകാരൻ വിൻസെൻസോ കാമുച്ചിനിയുടെ സ്വത്തായി മാറി.
1991-ൽ മാത്രമാണ് നവോത്ഥാന പണ്ഡിതനായ നിക്കോളാസ് പെന്നി ഒരു യഥാർത്ഥ റാഫേൽ ചിത്രമായി ഇതിനെ ചിത്രീകരിക്കപ്പെട്ടത്. റാഫേൽ പണ്ഡിതർക്ക് ഈ ചിത്രത്തിൻറെ നിലനിൽപിനെക്കുറിച്ച് അറിയാമെങ്കിലും, 1853 മുതൽ ആൺവിക്ക് കൊട്ടാരത്തിൽ തൂക്കിയിരുന്ന ഈ ചിത്രത്തിൻറെ നഷ്ടപ്പെട്ട ഒറിജിനൽ കോപ്പിയുടെ ഏറ്റവും മികച്ച പകർപ്പുകളിൽ ഒന്നു മാത്രമായിരുന്നു അത്. ഒരു പ്രധാന പൊതുജനാഭിപ്രായത്തിനു ശേഷം 2004-ൽ നാഷണൽ ഗ്യാലറിയിൽ നിന്ന് ഹെറിറ്റേജ് ലോട്ടറി ഫണ്ട്, നാഷണൽ ആർട്ട് കളക്ഷൻസ് ഫണ്ടുകൾ എന്നിവയുടെ സംഭാവനകളിലൂടെ മഡോണ ഓഫ് ദ പിങ്ക്സ് 34.88 മില്യൺ പൗണ്ടിന് നോർതമ്പർലാൻഡ് പ്രഭു വാങ്ങിയിരുന്നു. ചെലവ് ന്യായീകരിക്കുന്നതിനായി മാഞ്ചസ്റ്റർ, കാർഡിഫ്, എഡിൻബർഗ്, ബാർനാർഡ് കാസ്റ്റിൽ എന്നിവിടങ്ങളിലേക്ക് രാജ്യവ്യാപകമായ ഒരു പര്യടനവും നടത്തിയിരുന്നു.
2006 വേനലിൽ, കാരൂസി et al. നിക്കോളാസ് പെന്നിയുടെ ആട്രിബ്യൂഷനെ സംബന്ധിച്ച ആരോപണങ്ങൾ ഓൺലൈൻ ഗവേഷണം പ്രസിദ്ധീകരിച്ച അസാധാരണമായ വാദങ്ങളും തെറ്റായ വ്യാഖ്യാനങ്ങളും ദേശീയ ഗാലറി പ്രസിദ്ധീകരിച്ച അതിന്റെ അനുബന്ധ സംരക്ഷണവും അപൂർണ്ണമായ വിശകലനത്തെയും അടിസ്ഥാനമാക്കിയാണ്. 2007-ൽ ജെയിംസ് ബെക്കിന്റെ മരണാനന്തര പ്രസിദ്ധീകരണം, ഫ്രം ഡൂക്കിയോ റ്റു റാഫേൽ: കോന്നോയിഷ്യുർഷിപ്പ് ഇൻ ക്രൈസിസ് ദേശീയ ഗാലറിയിലെ റാഫേലിൻറെ മഡോണ ഓഫ് ദ പിങ്ക്സ് എന്ന പെയിന്റിങ്ങിന്റെ ആധികാരികതയെ ചോദ്യം ചെയ്തു. ബ്രെയിൻ സെവെൽ, വളരെ കുറഞ്ഞ നിലവാരം പുലർത്തുന്നതും മിക്കവാറും വ്യാജമായിരിക്കാമെന്നും ചിത്രത്തെ വിമർശിച്ചു. അതിൻറെ അടയാളമായി മഡോണയുടെ വലതു കാൽ ശരീരത്തിൽ നിന്ന് എങ്ങനെ വിച്ഛേദിക്കപ്പെടുന്നുവെന്ന് ചൂണ്ടിക്കാട്ടുന്നു.
ചിത്രകാരനെക്കുറിച്ച്
നവോത്ഥാനകാല ഇറ്റലിയിലെ ചിത്രകാരനും ശില്പിയുമായിരുന്നു റാഫേൽ. പിതാവായ ജിയോവാനി സാന്റി ഡ്യൂക്കിന്റെ കൊട്ടാരം ചിത്രകാരനായിരുന്നു. പിതാവ് തന്നെയായിരുന്നു റാഫേലിന്റെ ആദ്യ ഗുരു. പതിനഞ്ചാം വയസ്സിൽ റാഫേൽ പ്രശസ്ത ചിത്രകാരനായിരുന്ന പിയെട്രോ പെറുഗിനോയുടെ കീഴിൽ പരിശീലനം നേടി. 1502-ൽ പെറുഗിനോയുടെ ശിഷ്യനായിരുന്ന പിന്റുറിക്ക്യോയുടെ ക്ഷണം സ്വീകരിച്ച് റാഫേൽ സിയേനയിലേക്ക് പോയി. 1504-ലെ കന്യകയുടെ വിവാഹം (Wedding of the Virgin) ആണ്‌ അദ്ദേഹത്തിന്റെ ആദ്യത്തെ പ്രധാന രചനയായി കണക്കാക്കുന്നത്. റാഫേൽ തന്റെ ജീവിതത്തിന്റെ അവസാനത്തെ 12 വർഷങ്ങൾ കഴിച്ചുകൂട്ടിയതും പ്രശസ്തമായ രചനകളിലധികവും നടത്തിയതും റോമിൽ വച്ചായിരുന്നു. രൂപത്തിന്റെ വ്യക്തത, രചനാരീതി, മനുഷ്യന്റെ ആഡംബരത്തിന്റെ നിയോപ്ലാറ്റോണിക് ആദർശത്തിന്റെ ദൃശ്യനേട്ടം എന്നിവയിലൂടെ അദ്ദേഹത്തിന്റെ ചിത്രങ്ങൾ പ്രശംസിക്കപ്പെടുന്നു. റാഫേൽ ഒരു "നാടോടികളുടെ" ജീവിതം നയിച്ചു, വടക്കൻ ഇറ്റലിയിലെ വിവിധ കേന്ദ്രങ്ങളിൽ പ്രവർത്തിച്ചിരുന്നു. 1504 മുതൽ ഫ്ലോറൻസിൽ കൂടുതൽ സമയം ചെലവഴിച്ചു.
പുറം കണ്ണികൾ
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ വർഗ്ഗം:റാഫേൽ മഡോണാസ് വർഗ്ഗം:ലണ്ടനിലെ ദേശീയ ഗാലറിയിലെ ശേഖരങ്ങൾ
ക്ലൗഡിയ റാങ്കൈൻ
ക്ലൗഡിയ റാങ്കൈൻ (ജനിച്ചത് 1963ൽ) ഒരു അമെരിക്കൻ കവിയും പ്രബന്ധരചയിതാവും നാടകകൃത്തും അനേകം ഓർമ്മപ്പുസ്തകങ്ങളുടെ എഡിറ്ററും ആണ്. അവർ 5 വാല്യം കവിതയും 2 നാടകങ്ങളും അനേകം പ്രബന്ധങ്ങളും എഴുതിയിട്ടുണ്ട്.
ക്ലൗഡിയയുടെ ഏറ്റവും പുതിയ കൃതി Citizen: An American Lyric ആണ്. ഇതിനു 2014ലെ ലോസ് ഏഞ്ചലസ് ടൈംസ് അവാർഡ്, 2015ലെ കവിതയ്ക്കുള്ള നാഷണൽ ബൂക് ക്രിറ്റിക്ക്സ് സർക്കിൾ അവാർഡ് ഈ പുസ്തകമാണ് ഈ അവാർഡിന്റെ ചരിത്രത്തിൽ ആദ്യമായി കവിതയ്ക്കും വിമർശനത്തിനും നോമിനേഷൻ ലഭിച്ചത്.
തിരഞ്ഞെറ്റുത്ത പ്രസിദ്ധീകരണങ്ങൾ
Awards and honors
ജി.പി. രാജരത്നം
ജീവിതരേഖ
ജി.പി. രാജരത്നത്തിൻറെ സ്വദേശം ഇന്നത്തെ ചാമരാജനഗർ ജില്ലയിലെ (അന്ന് മൈസൂർ ജില്ല) ഗുണ്ഡൽപേട്ടെ ആണ്. അദ്ദേഹത്തിൻറെ പൂർവജൻമാർ തമിഴ്നാട്ടിലെ നാഗപട്ടണത്തിനു അടുത്തുള്ള തിരുക്കണ്ണാപുരം എന്ന അഗ്രഹാരത്തിൽ നിന്ന് ഇരുപതാം നൂറ്റാണ്ടിൻറെ ആദ്യഭാഗത്തിൽ മൈസൂരിലേക്ക് കുടിയേറി. ''ജി.പി. രാജയ്യങ്കാർ'' എന്നതാണ് രാജരത്നത്തിന്റെ ആദ്യനാമം. രാജരത്നത്തിൻറെ അച്ഛൻ ജി.പി. ഗോപാലകൃഷ്ണ അയ്യങ്കാർ അക്കാലത്തെ മികച്ച അദ്ധ്യാപകരിൽ ഒരാളായിരുന്നു. കന്നഡ സാഹിത്യത്തിൽ സ്വർണ്ണ മെഡലോടെ എം.എ. ബിരുദപഠനം പൂർത്തിയാക്കി. 1931-ൽ രാജരത്നം അദ്ദേഹത്തിൻറെ അച്ഛൻ തുടങ്ങിയ സ്ക്കൂളിൽ അദ്ധ്യാപകനായി. പിന്നീട് സർക്കാർ ജോലികൾക്ക് വേണ്ടി ശ്രമിച്ചെങ്കിലും ഫലം ഉണ്ടായില്ല. മാസ്തിയുടെ പ്രേരണയോട് കൂടി സാഹിത്യരചന തുടർന്നു. മാസ്തിയുടെ പ്രോത്സാഹനത്താൽ രചിച്ച കൃതിയാണ് ബൗദ്ധ സാഹിത്യ എന്ന ഗ്രന്ഥം.
രാജരത്നത്തിൻറെ ആദ്യ ഭാര്യ ലളിതമ്മ വിവാഹം കഴിഞ്ഞ് കുറച്ച് വർഷങ്ങൾക്ക് ശേഷം മരിച്ചുപോയി. കുറേ കഴിഞ്ഞാണ് സീതമ്മയെ കല്യാണം കഴിച്ചത്. ഇങ്ങനെയുള്ള ജിവിത പ്രാരബ്ധങ്ങൾക്ക് ഒടുവിൽ 1938ൽ കന്നഡ ലെൿച്ചററായി നിയമനം ലഭിച്ചു. കർണാടകയിലെ വിവിധ ഇടങ്ങളിൽ ജോലി ചെയ്ത് അദ്ദേഹം ഒരു നല്ല അദ്ധ്യാപകനെന്ന പേരു സമ്പാദിച്ചു. 1964-ൽ ബെംഗലൂരിലെ സെണ്ട്രൽ കോളജിൽ നിന്നും പ്രൊഫസ്സർ സ്ഥാനത്തോടെ വിരമിച്ചു.
അറിയപ്പെട്ട കന്നഡ എഴുത്തുകാരനും കവിയുമായ കെ.എസ്. നിസ്സാർ അഹമ്മദ് രാജരത്നത്തിന് കുട്ടികളുടെ മനസ്സറിയുവാനും അവരുടെ ആവിശ്യങ്ങൾ മനസ്സിലാക്കുവാനും ഉള്ള പ്രത്യേകമായ കഴിവുണ്ടെന്ന് വിശേഷിപ്പിക്കുകയുണ്ടായി.
കൃതികൾ
സാധാരണക്കാരൻറെ ജീവിതമാണ് രാജരത്നത്തിൻറെ കൃതികളുടെ ഇതിവൃത്തം. കന്നഡ ഭാഷയോടുള്ള അദമ്യമായ സ്നേഹം രാജരത്നത്തിൻറെ കൃതികളിൽ ദർശിക്കാവുന്നതാണ്. ഭാഷാപ്രയോഗത്തിലും സാഹിത്യ രചനയിലും ടി.പി. കൈലാസത്തിൻറെ പ്രകടമായ പ്രഭാവം രാജരത്നത്തിന് ഉണ്ടായിരുന്നു.
കോട്ട ശിവരാമ കാരന്ത് പുത്തൂരിലെ ബാലവനത്തിൽ നടത്തിയിരുന്ന മക്കള മേള എന്ന കുട്ടികൾക്കായുള്ള സാഹിത്യ ശിൽപ്പശാലകൾ രാജരത്നത്തിന് മേൽ സ്വാധീനം ചെലുത്തി. രാജരത്നം കുട്ടികൾക്ക് വേണ്ടി മാത്രം എഴുപതോളം കൃതികൾ രചിച്ചു. കന്നഡ ഭാഷയിൽ ശിശുസാഹിത്യത്തിന്റെ തുടക്കം പഞ്ജെ മംഗേശ രാവുവിൽ നിന്നാണെങ്കിൽ അതിനെ പരിപോഷിപ്പിച്ചത് രാജരത്നമാണ് എന്ന് പറയാം.
രാജരത്നത്തിന് ഇംഗ്ലീഷ്, സംസ്കൃതം, പ്രാകൃതം, പാളി, ഹിന്ദി, തെലുങ്ക്, തമിഴ് എന്നീ ഭാഷകളും കരസ്ഥമായിരുന്നു. എങ്കിലും തികഞ്ഞ നാടൻ ഭാഷാപ്രയോഗങ്ങളിലൂടെയാണ് രാജരത്നം തൻറെ വൈശിഷ്ട്യം പ്രകടിപ്പിച്ചത്.
പ്രശസ്ത പാട്ടുകാരൻ മൈസൂർ അനന്തസ്വാമി രാജരത്നത്തിൻറെ കവിതകൾ ലളിതസംഗീത രൂപത്തിൽ അവതരിപ്പിച്ചു. അങ്ങനെയുള്ള പാട്ടുകളിൽ ഹേൾക്കൊള്ളക്കൊന്ദൂരു, സുംസുംക്കേനേ തുടങ്ങിയവ ഏറ്റവും പ്രശസ്തമാണ്. ഇവയിൽ ചിലതൊക്കെ പിൽക്കാലത്ത് സിനിമാഗാനങ്ങളായും പ്രശസ്തമായി.
വിവിധ സാഹിത്യമേഖലകളിലായി 295-ൽ പരം കൃതികൾ രാജരത്നം രചിച്ചിട്ടുണ്ട്.
മരണം‍
ജി.പി. രാജരത്നം 1979ലെ മാർച്ച് 13ന് മരിച്ചു.
ഇന്ത്യൻ അഡ്‌മിനിസ്ട്രേറ്റീവ് സർവീസ്
ഇന്ത്യൻ ഗവൺമെന്റിന്റെ അഖിലേന്ത്യാ സേവനങ്ങളുടെ അഡ്മിനിസ്ട്രേറ്റീവ് വിഭാഗമാണ് "ഇന്ത്യൻ അഡ്മിനിസ്ട്രേറ്റീവ് സർവീസ് (IAS)." ഇന്ത്യയിലെ പ്രധാന കേന്ദ്ര സിവിൽ സർവീസ് ആയി കണക്കാക്കപ്പെടുന്ന ഐഎഎസ്, ഇന്ത്യൻ പോലീസ് സർവീസ്, ഇന്ത്യൻ ഫോറസ്റ്റ് സർവീസ് എന്നിവയ്‌ക്കൊപ്പം അഖിലേന്ത്യാ സേവനങ്ങളുടെ മൂന്ന് വിഭാഗങ്ങളിലൊന്നാണ്. ഈ മൂന്ന് സേവനങ്ങളിലെയും അംഗങ്ങൾ ഇന്ത്യാ ഗവൺമെന്റിനും വ്യക്തിഗത സംസ്ഥാനങ്ങൾക്കും സേവനം നൽകുന്നു. ഭരണഘടനാ സ്ഥാപനങ്ങൾ, സ്റ്റാഫ് & ലൈൻ ഏജൻസികൾ, ഓക്സിലറി ബോഡികൾ, പൊതുമേഖലാ യൂണിറ്റുകൾ, റെഗുലേറ്ററി ബോഡികൾ, നിയമാനുസൃത സ്ഥാപനങ്ങൾ, സ്വയംഭരണ സ്ഥാപനങ്ങൾ എന്നിങ്ങനെ വിവിധ സർക്കാർ സ്ഥാപനങ്ങളിലേക്കും ഐഎഎസ് ഉദ്യോഗസ്ഥരെ വിന്യസിച്ചിട്ടുണ്ട്.
പാർലമെന്ററി ഭരണസംവിധാനം പിന്തുടരുന്ന മറ്റ് രാജ്യങ്ങളെപ്പോലെ, ഐഎഎസും രാജ്യത്തിന്റെ സ്ഥിരം ബ്യൂറോക്രസിയുടെ ഭാഗമാണ്, കൂടാതെ ഇന്ത്യാ ഗവൺമെന്റിന്റെ എക്സിക്യൂട്ടീവിന്റെ അവിഭാജ്യ ഘടകവുമാണ്. അതുപോലെ, ബ്യൂറോക്രസി രാഷ്ട്രീയമായി നിഷ്പക്ഷമായി നിലകൊള്ളുകയും ഭരണപരമായ തുടർച്ച ഭരണകക്ഷിക്കോ സഖ്യത്തിനോ ഉറപ്പുനൽകുന്നു.
സർവീസ് സ്ഥിരീകരിക്കുമ്പോൾ, ഒരു ഐഎഎസ് ഉദ്യോഗസ്ഥൻ ഒരു പ്രൊബേഷണറി കാലയളവിൽ സബ് ഡിവിഷണൽ മജിസ്‌ട്രേറ്റായി സേവനമനുഷ്ഠിക്കുന്നു. ഈ പ്രൊബേഷൻ പൂർത്തിയാക്കിയതിന് ശേഷം ഒരു ജില്ലയിൽ ജില്ലാ മജിസ്‌ട്രേറ്റും കളക്ടറും എന്ന നിലയിലുള്ള എക്‌സിക്യൂട്ടീവ് അഡ്മിനിസ്‌ട്രേറ്റീവ് റോൾ വർഷങ്ങളോളം നീണ്ടുനിൽക്കും. ഈ കാലാവധിക്ക് ശേഷം, ഒരു ഉദ്യോഗസ്ഥന് ഒരു ഡിവിഷണൽ കമ്മീഷണറായി ഒരു സംസ്ഥാനത്തിന്റെ മുഴുവൻ അഡ്മിനിസ്ട്രേറ്റീവ് ഡിവിഷന്റെ തലവനായി സ്ഥാനക്കയറ്റം നൽകാം.
ശമ്പള മാട്രിക്സിന്റെ ഉയർന്ന സ്കെയിലുകൾ നേടുമ്പോൾ, ഐഎഎസ് ഉദ്യോഗസ്ഥർക്ക് സർക്കാർ വകുപ്പുകളോ മന്ത്രാലയങ്ങളോ നയിക്കാം. ഈ റോളുകളിൽ, ഉഭയകക്ഷി, ബഹുമുഖ ചർച്ചകളിൽ ഐഎഎസ് ഉദ്യോഗസ്ഥർ രാജ്യാന്തര തലത്തിൽ രാജ്യത്തെ പ്രതിനിധീകരിക്കുന്നു. ഒരു ഡെപ്യൂട്ടേഷനിൽ സേവനമനുഷ്ഠിക്കുകയാണെങ്കിൽ, അവർ ലോകബാങ്ക്, ഇന്റർനാഷണൽ മോണിറ്ററി ഫണ്ട്, ഏഷ്യൻ ഡെവലപ്‌മെന്റ് ബാങ്ക്, ഏഷ്യൻ ഇൻഫ്രാസ്ട്രക്ചർ ഇൻവെസ്റ്റ്‌മെന്റ് ബാങ്ക്, അല്ലെങ്കിൽ യുണൈറ്റഡ് നേഷൻസ് അല്ലെങ്കിൽ അതിന്റെ ഏജൻസികൾ തുടങ്ങിയ അന്തർഗവൺമെന്റൽ ഓർഗനൈസേഷനുകളിൽ ജോലി ചെയ്തേക്കാം. ഇന്ത്യൻ തിരഞ്ഞെടുപ്പ് കമ്മീഷൻ നിർബന്ധമാക്കിയിട്ടുള്ള ഇന്ത്യയിലെ തിരഞ്ഞെടുപ്പ് നടത്തിപ്പിൽ ഐഎഎസ് ഓഫീസർമാരും പങ്കാളികളാണ്.
അഖിലേന്ത്യ സർവീസുകളുടെ ഭരണപരമായ ശാഖയാണ് ഇന്ത്യൻ ഭരണ സേവനം അഥവാ ഇന്ത്യൻ അഡ്മിനിസ്ട്രേറ്റീവ് സർവീസ് (ഐ.എ.എസ്). ഇന്ത്യയുടെ സിവിൽ സർവീസിലെ പ്രധാന ജോലിയാണിത്. ഇന്ത്യൻ പോലീസ് സേവനത്തിനും ഇന്ത്യൻ ഫോറസ്റ്റ് സർവീസിനുമൊപ്പം അഖിലേന്ത്യാ സേവനങ്ങളുടെ മൂന്ന് ശാഖകളിൽ ഒന്നാണ് ഐ‌എ‌എസ്. ഈ മൂന്ന് സേവനങ്ങളിലെ അംഗങ്ങൾ ഇന്ത്യൻ സർക്കാരിനും വ്യക്തിഗത സംസ്ഥാനങ്ങൾക്കും സേവനം നൽകുന്നു. ഐ‌എ‌എസ് ഉദ്യോഗസ്ഥരെ വിവിധ പൊതുമേഖലാ സ്ഥാപനങ്ങളിലേക്ക് വിന്യസിക്കാറുണ്ട്.
ചരിത്രം
യുണൈറ്റഡ് കിംഗ്ഡം പാർലമെന്റ്, 1919-ലെ ഗവൺമെന്റ് ഓഫ് ഇന്ത്യാ നിയമം പാസാക്കിയതോടെ, ഇന്ത്യൻ സിവിൽ സർവീസുകൾ-ഇന്ത്യ സ്റ്റേറ്റ് സെക്രട്ടറിയുടെ പൊതു മേൽനോട്ടത്തിൽ-"ഓൾ ഇന്ത്യ സർവീസസ്, സെൻട്രൽ സർവീസസ്" എന്നിങ്ങനെ രണ്ട് വിഭാഗങ്ങളായി വിഭജിക്കപ്പെട്ടു. പത്ത് അഖിലേന്ത്യാ സർവീസുകളിൽ ഒന്നായിരുന്നു ഇന്ത്യൻ സിവിൽ സർവീസ്.
1946-ൽ പ്രീമിയർ കോൺഫറൻസിൽ, ഇന്ത്യൻ സിവിൽ സർവീസിനെ അടിസ്ഥാനമാക്കി "ഇന്ത്യൻ അഡ്മിനിസ്ട്രേറ്റീവ് സർവീസ് (IAS)" രൂപീകരിക്കാൻ കേന്ദ്ര കാബിനറ്റ് തീരുമാനിച്ചു; ഇംപീരിയൽ പോലീസിനെ അടിസ്ഥാനമാക്കിയുള്ള "ഇന്ത്യൻ പോലീസ് സേവനവും (IPS)".
1947-ൽ ബ്രിട്ടീഷുകാരുടെ പിൻവാങ്ങലിനെ തുടർന്ന്, ഇന്ത്യ വിഭജിക്കപ്പെട്ടപ്പോൾ ഇന്ത്യൻ സിവിൽ സർവീസ്, ഇന്ത്യയുടെയും പാക്കിസ്ഥാന്റെയും പുതിയ ആധിപത്യങ്ങൾക്കിടയിൽ വിഭജിക്കപ്പെട്ടു. ICS-ലെ ഇന്ത്യൻ ഭാഗത്തെ "ഇന്ത്യൻ അഡ്മിനിസ്ട്രേറ്റീവ് സർവീസ്" എന്ന് നാമകരണം ചെയ്തു, അതേസമയം പാകിസ്ഥാൻ ഭാഗത്തെ "പാകിസ്ഥാൻ അഡ്മിനിസ്ട്രേറ്റീവ് സർവീസ്" എന്ന് നാമകരണം ചെയ്തു. ഇന്ത്യൻ ഭരണഘടന യുടെ XIV-ലെ ആർട്ടിക്കിൾ 312(2), ഓൾ ഇന്ത്യ സർവീസസ് ആക്ട്, 1951 എന്നിവയ്ക്ക് കീഴിലാണ് ആധുനിക ഇന്ത്യൻ അഡ്മിനിസ്ട്രേറ്റീവ് സർവീസ് സൃഷ്ടിക്കപ്പെട്ടത്.
റിക്രൂട്ട്മെന്റ്
ഇന്ത്യൻ അഡ്മിനിസ്ട്രേറ്റീവ് സർവീസിലേക്ക് മൂന്ന് റിക്രൂട്ട്മെന്റ് രീതികളുണ്ട്. യൂണിയൻ പബ്ലിക് സർവീസ് കമ്മീഷൻ (യുപിഎസ്‌സി) നടത്തുന്ന സിവിൽ സർവീസസ് പരീക്ഷ പാസായി IAS-ൽ പ്രവേശിക്കാം. ഇങ്ങനെ റിക്രൂട്ട് ചെയ്യുന്ന ഉദ്യോഗസ്ഥരെ "ഡയറക്ട് റിക്രൂട്ട്സ്" എന്ന് വിളിക്കുന്നു. ചില ഐഎഎസ് ഓഫീസർമാരെ സംസ്ഥാന സിവിൽ സർവീസുകളിൽ നിന്നും റിക്രൂട്ട് ചെയ്യാറുണ്ട്, അപൂർവ്വം കേസുകളിൽ നോൺ-സ്റ്റേറ്റ് സിവിൽ സർവീസിൽ നിന്നും തിരഞ്ഞെടുക്കപ്പെടുന്നു. നേരിട്ട് റിക്രൂട്ട് ചെയ്യുന്നവരും പ്രൊമോട്ടർമാരും തമ്മിലുള്ള അനുപാതം 2:1 ആയി നിശ്ചയിച്ചിരിക്കുന്നു. പ്രവേശന രീതി പരിഗണിക്കാതെ എല്ലാ ഐഎഎസ് ഉദ്യോഗസ്ഥരെയും ഇന്ത്യൻ രാഷ്ട്രപതി യാണ് നിയമിക്കുന്നത്. ലഘുചിത്രം|ഉത്തരാഖണ്ഡിലെ മുസ്സൂരിയിലെ [[ലാൽ ബഹാദൂർ ശാസ്ത്രി നാഷണൽ അക്കാദമി ഓഫ് അഡ്മിനിസ്ട്രേഷൻ - IAS സ്റ്റാഫ് ട്രെയിനിംഗ് കോളേജ്]] CSE വഴി അപേക്ഷിക്കുന്ന 1 ദശലക്ഷത്തിലധികം അപേക്ഷകരിൽ 180 പേർ മാത്രമാണ് വിജയിച്ച് IAS നേടുന്നത്, വിജയ നിരക്ക് 0.01 ശതമാനത്തിൽ താഴെയാണ്. തൽഫലമായി, സേവനത്തിലെ അംഗങ്ങളെ പലപ്പോഴും "സ്വർഗ്ഗത്തിൽ ജനിച്ചവർ" എന്ന് വിളിക്കുന്നു.
സിണ്ടി ഇമേഡ്
കാമറൂണിയൻ നടിയും മോഡലും ചലച്ചിത്ര നിർമ്മാതാവുമാണ് സിണ്ടി ഇമേഡ് (ജനനം. എലോൺ സിന്ധ്യ ഇമേഡ് 1993 നവംബർ 21). അവർ ഇൻസ്റ്റ വോയിസ് സെലെബ് സെർവീസിന്റെ കാമറൂണിലെ ബ്രാൻഡ് അംബാസഡറാണ്. ബ്ലൂ റെയിൻ എന്റർടെയിൻമെന്റിന്റെ ഉടമകൂടിയാണ് അവർ. എ മാൻ ഫോർ ദ വീക്കെൻഡ്, റോസ് ഓൺ ദി ഗ്രേവ് എന്നിവ അവർ നിർമ്മിച്ച സിനിമകളിൽ ഉൾപ്പെടുന്നു. നൈജീരിയൻ ചലച്ചിത്രമേഖലയിൽ (നോളിവുഡ്) 2016-ൽ വൈ ഐ ഹേറ്റ് സൺഷൈൻ എന്നചിത്രത്തിൽ അവർ അന്താരാഷ്ട്ര കരിയറിൽ അരങ്ങേറ്റം കുറിച്ചു. ആഫ്രിക്ക എന്റർടെയിൻമെന്റിനുവേണ്ടി ഒരു ഓൺലൈൻ മൂവി സ്ട്രീമിംഗ് ചാനലായ ന്ജോക ടിവി പറയുന്നതനുസരിച്ച് 2017-ൽ, ഏറ്റവും സജീവമായ കാമറൂണിയൻ വിലാസത്തിൽ അവരെ രണ്ടാമതായി പട്ടികപ്പെടുത്തി. 2017-ലെ മികച്ച കാമറൂൺ നടിക്കുള്ള പുരസ്കാരം ആയ സ്കൂസ് അക്കാദമി അവാർഡ് അവർക്ക് ലഭിച്ചു. 2014-ലെ കാമറൂൺ മിസ് ഹെറിറ്റേജ് അവാർഡും അവർ നേടി.
ഇന്ത്യൻ അഡ്‌മിനിസ്ട്രേറ്റീവ് സർവീസ്
കേഡർ അലോക്കേഷൻ നയം
ബ്യൂറോക്രസിയുടെ ദേശീയ ഉദ്ഗ്രഥനം ഉറപ്പാക്കുന്നതിനും, സേവനങ്ങളുടെ അഖിലേന്ത്യാ സ്വഭാവം ഉറപ്പാക്കുന്നതിനുമുള്ള നയമായി ഇതിനെ ചൂണ്ടിക്കാണിച്ച് 2017 ഓഗസ്റ്റിൽ കേന്ദ്ര സർക്കാർ അഖിലേന്ത്യാ സേവനങ്ങൾക്കായി ഒരു പുതിയ കേഡർ അലോക്കേഷൻ നയം പ്രഖ്യാപിച്ചു. നിലവിലുള്ള ഇരുപത്തിയാറ് കേഡറുകളെ പേഴ്‌സണൽ ആൻഡ് ട്രെയിനിംഗ് വകുപ്പ് അഞ്ച് സോണുകളായി വിഭജിക്കുന്നു. പുതിയ നയത്തിന് കീഴിൽ, ഒരു കാൻഡിഡേറ്റ് ആദ്യം അവരുടെ മുൻഗണനാ മേഖലകൾ, അവരോഹണ ക്രമത്തിൽ തിരഞ്ഞെടുക്കുന്നു, തുടർന്ന് ഓരോ മുൻഗണനാ സോണിൽ നിന്നും ഒരു കേഡർ മുൻഗണന സൂചിപ്പിക്കുന്നു. ഉദ്യോഗാർത്ഥി പിന്നീട് തിരഞ്ഞെടുത്ത ഓരോ സോണിലേക്കും അവരുടെ രണ്ടാമത്തെ കേഡർ മുൻഗണന സൂചിപ്പിക്കുന്നു. സോണുകൾക്കും കേഡറുകൾക്കുമുള്ള മുൻഗണന അതേ ക്രമത്തിൽ തന്നെ തുടരുന്നു, മാറ്റമൊന്നും അനുവദനീയമല്ല. ഉദ്യോഗസ്ഥർ അവർക്ക് അനുവദിച്ചിട്ടുള്ള കേഡറിൽ തുടരുകയോ അല്ലെങ്കിൽ ഇന്ത്യാ ഗവൺമെന്റിലേക്ക് നിയോഗിക്കപ്പെടുകയോ ചെയ്യുന്നു.
സിണ്ടി ഇമേഡ്
കരിയർ
ഇമേഡിന്റെ ആദ്യ മൂവി പ്രോജക്റ്റ് 2010-ലെ “ഒബ്സൻഷൻ” എന്ന സിനിമയായിരുന്നു. ബ്ലൂ റെയിൻ എന്റർടൈൻമെന്റിന്റെ സ്ഥാപകയും ചെയർ ലേഡിയുമാണ് ഇമേഡ്. നൈജീരിയൻ ഹോളിവുഡ് താരം അലക്സ് എകുബോ അഭിനയിച്ച എ മാൻ ഫോർ ദി വീക്കെൻഡ് 2017-ലെ അവരുടെ സമീപകാല ചിത്രങ്ങളിൽ ഉൾപ്പെടുന്നു.
ഇന്ത്യൻ അഡ്‌മിനിസ്ട്രേറ്റീവ് സർവീസ്
കേഡർ അലോക്കേഷൻ നയം
നിലവിലെ കേഡർ അലോക്കേഷൻ നയത്തിന് കീഴിലുള്ള സോണുകൾ
സിണ്ടി ഇമേഡ്
പുറംകണ്ണികൾ
വർഗ്ഗം:1993-ൽ ജനിച്ചവർ വർഗ്ഗം:കാമറൂണിയൻ ചലച്ചിത്ര നിർമ്മാതാക്കൾ
ഇന്ത്യൻ അഡ്‌മിനിസ്ട്രേറ്റീവ് സർവീസ്
മുമ്പത്തെ കേഡർ അലോക്കേഷൻ പോളിസികൾ
2008 വരെ, സ്ഥാനാർത്ഥിക്ക് ഇഷ്ടമുള്ള സംസ്ഥാന കേഡർ തിരഞ്ഞെടുക്കാൻ അനുവദിക്കുന്ന ഒരു ഔപചാരിക സംവിധാനവും ഉണ്ടായിരുന്നില്ല. ഉദ്യോഗാർത്ഥിയെ അവരുടെ സ്വന്തം സംസ്ഥാന കേഡറിലെ ഒരു ഒഴിവിലേക്ക് നിയമിച്ചില്ലെങ്കിൽ, 'a', 'h', 'm' അല്ലെങ്കിൽ 't' എന്നിവയിൽ നിന്ന് ആരംഭിച്ച് അക്ഷരമാലാക്രമത്തിലുള്ള ഒരു പട്ടികയിൽ നിന്ന് തിരഞ്ഞെടുത്ത മറ്റ് സംസ്ഥാനങ്ങളിലേക്ക് അവരെ അനുവദിക്കും, വർഷം അനുസരിച്ച്. ഉദാഹരണത്തിന്, ഒരു പ്രത്യേക വർഷത്തിൽ റോസ്റ്റർ ആരംഭിക്കുന്നത് 'a' ൽ നിന്നാണെങ്കിൽ, പട്ടികയിലെ ആദ്യ ഉദ്യോഗാർത്ഥി ആന്ധ്രാപ്രദേശ് സംസ്ഥാന കേഡറിലേക്കും, അടുത്തത് ബിഹാറിലേക്കും, തുടർന്ന് ഛത്തീസ്ഗഢിലേക്കും ഗുജറാത്തിലേക്കും മറ്റും അക്ഷരമാലാക്രമത്തിൽ പോകും. . അടുത്ത വർഷം ഹരിയാന അല്ലെങ്കിൽ ഹിമാചൽ പ്രദേശ് (രണ്ട് സംസ്ഥാനങ്ങൾ ഒന്നിടവിട്ട റോസ്റ്റർ വർഷങ്ങൾ) 'h' ൽ നിന്ന് റോസ്റ്റർ ആരംഭിക്കുന്നു. 1980-കളുടെ മധ്യം മുതൽ നടപ്പിലാക്കിയ ഈ സംവിധാനം, വിവിധ സംസ്ഥാനങ്ങളിൽ നിന്നുള്ള ഉദ്യോഗസ്ഥരെ ഇന്ത്യയിലാകെ നിയമിക്കുന്നുവെന്ന് ഉറപ്പാക്കി.
വികസിത സംസ്ഥാനങ്ങളും അവികസിത സംസ്ഥാനങ്ങളും തമ്മിൽ താരതമ്യം ചെയ്യുമ്പോൾ, സ്ഥിരം സംസ്ഥാന കേഡറുകളുടെ സമ്പ്രദായം (The system of permanent state cadres) ഉദ്യോഗസ്ഥർക്ക് പ്രൊഫഷണൽ എക്സ്പോഷറിൽ വലിയ അസമത്വങ്ങൾ സൃഷ്ടിച്ചു. മറ്റൊരു സംസ്ഥാന കേഡറിലെ ഓൾ ഇന്ത്യ സർവീസസ് ഓഫീസറുമായുള്ള വിവാഹത്തിന്റെ അടിസ്ഥാനത്തിലോ, മറ്റ് അസാധാരണമായ സാഹചര്യങ്ങളിലോ മാത്രമേ സംസ്ഥാന കേഡറിൽ മാറ്റങ്ങൾ അനുവദിക്കൂ. ഓഫീസർമാർക്ക് അവരുടെ സ്വന്തം സംസ്ഥാന കേഡറിലേക്ക് ഡെപ്യൂട്ടേഷനിൽ പോകാൻ അനുവദിച്ചു, അതിനുശേഷം അവർ അവർക്ക് അനുവദിച്ച കേഡറിലേക്ക് മടങ്ങേണ്ടതുണ്ട്.
2008 മുതൽ ഐഎഎസ് ഉദ്യോഗസ്ഥരെ അവരുടെ സർവീസിന്റെ തുടക്കത്തിൽ സംസ്ഥാന കേഡറുകളിലേക്ക് നിയമിച്ചു. ഓരോ ഇന്ത്യൻ സംസ്ഥാനത്തിനും ഒരു കേഡർ ഉണ്ടായിരുന്നു, രണ്ട് സംയുക്ത കേഡറുകൾ ഒഴികെ: അസം-മേഘാലയ, അരുണാചൽ പ്രദേശ്-ഗോവ-മിസോറാം-കേന്ദ്ര ഭരണ പ്രദേശങ്ങൾ (AGMUT). "ഇൻസൈഡർ-ഔട്ട്സൈഡർ റേഷ്യോ" (അവരുടെ സ്വന്തം സംസ്ഥാനങ്ങളിലേക്ക് മറ്റ് സംസ്ഥാനങ്ങളിൽ നിന്നുള്ള ഉദ്യോഗസ്ഥരുടെ അനുപാതം) 1:2 ആയി നിലനിർത്തി, നേരിട്ട് റിക്രൂട്ട് ചെയ്യുന്നവരിൽ മൂന്നിലൊന്ന് ഒരേ സംസ്ഥാനത്ത് നിന്നുള്ള 'insiders'. ബാക്കിയുള്ളവരെ അവരുടെ ഇഷ്ടാനുസരണം അവരുടെ സ്വന്തം സംസ്ഥാനങ്ങൾ ഒഴികെയുള്ള സംസ്ഥാനങ്ങളിലെ സംസ്ഥാന വിഹിതം റോസ്റ്റർ അനുസരിച്ച് പുറത്തുനിന്നുള്ളവരായി പോസ്റ്റ് ചെയ്തു.
ഒരു IAS ഉദ്യോഗസ്ഥന്റെ ചുമതലകൾ
ഒരു ഐഎഎസ് ഉദ്യോഗസ്ഥൻ നിർവഹിക്കുന്ന സാധാരണ പ്രവർത്തനങ്ങൾ ഇവയാണ്:
ഔദ്യോഗിക ജീവിതം
അവരുടെ കരിയറിന്റെ തുടക്കത്തിൽ, ഐഎഎസ് ഉദ്യോഗസ്ഥർക്ക് അവരുടെ ഹോം കേഡറുകൾക്കൊപ്പം ജില്ലാ പരിശീലനവും തുടർന്ന് അവരുടെ ആദ്യ പോസ്റ്റിംഗും ലഭിക്കുന്നു. പരിശീലനത്തിനായി അസിസ്റ്റൻ്റ് കളക്ടർ (അണ്ടർ ട്രെയിനിംഗ്) ആയി ജില്ലകളിലേക്ക് നിയമിക്കുന്നു. ശേഷം സബ് കളക്ടർ കം സബ് ഡിവിഷണൽ മജിസ്‌ട്രേറ്റ് എന്ന നിലയിലാണ് അവരുടെ പ്രാരംഭ റോൾ, അവരെ ഒരു ജില്ലാ സബ് ഡിവിഷന്റെ ചുമതല ഏൽപ്പിക്കുന്നു. സബ് കളക്ടറും സബ് ഡിവിഷണൽ മജിസ്‌ട്രേറ്റും എന്ന നിലയിൽ, ഉപജില്ലയുടെ ക്രമസമാധാനപാലനവും പൊതുഭരണവും വികസന പ്രവർത്തനങ്ങളും അവരെ ചുമതലപ്പെടുത്തുന്നു. പരിശീലനം പൂർത്തിയാകുമ്പോൾ, കേന്ദ്ര സർക്കാരിന്റെയും സംസ്ഥാന സർക്കാരുകളുടെയും പ്രാദേശിക/തദ്ദേശ സ്വയംഭരണ സർക്കാരുകളുടെയും ഉടമസ്ഥതയിലുള്ള വിവിധ മന്ത്രാലയങ്ങൾ, വകുപ്പുകൾ, സ്ഥാപനങ്ങൾ എന്നിവയിൽ വിവിധ പദവികളിലേക്ക് ഐഎഎസ് ഉദ്യോഗസ്ഥരെ നിയമിക്കുന്നു. (നഗരതലത്തിൽ മുനിസിപ്പൽ കോർപ്പറേഷനുകൾ, വിജ്ഞാപനം ചെയ്യപ്പെട്ട ഏരിയാ കൗൺസിലുകളും മുനിസിപ്പൽ കൗൺസിലുകളും ഗ്രാമതലത്തിൽ ഗ്രാമപഞ്ചായത്തുകളും ബ്ലോക്ക് പഞ്ചായത്ത് കളും ജില്ലാ പഞ്ചായത്തുകളും).
പരിശീലന വ്യവസ്ഥയുടെ ഭാഗമായി മൂന്ന് മാസത്തെ നിയമനത്തിനായി ഡൽഹിയിലേക്ക് പുതിയ ഐഎഎസ് ഉദ്യോഗസ്ഥരെ നിയമിക്കുന്നതിന് കേന്ദ്ര സെക്രട്ടേറിയറ്റിൽ അസിസ്റ്റന്റ് സെക്രട്ടറിയുടെ പുതിയ പദവി സൃഷ്ടിച്ചതായി 2015-ൽ പ്രഖ്യാപിച്ചിരുന്നു. ഐഎഎസ് ഉദ്യോഗസ്ഥർക്ക് അവരുടെ ഹോം കേഡറിൽ ഒമ്പത് വർഷത്തെ സേവനത്തിന് ശേഷം കേന്ദ്ര സെക്രട്ടേറിയറ്റിലേക്ക് ഒരിക്കൽ മാത്രമേ ഡെപ്യൂട്ടേഷനിൽ പോകാൻ അനുവാദമുണ്ടായിരുന്നുള്ളു. സെൻട്രൽ ഫംഗ്‌ഷനുകളുടെ അനുഭവപരിചയം ഈ ഡെപ്യൂട്ടേഷനുകൾക്കിടയിൽ വളരെ കുറവായിരുന്നു, ഇത് അവരുടെ പരിശീലനത്തിലുടെ മാറ്റത്തിന് കാരണമായി.
പുതിയ സംവിധാനത്തിന്റെ ഭാഗമായി, ഐഎഎസ് അസിസ്റ്റന്റ് സെക്രട്ടറിമാർ പ്രോജക്ടുകളിൽ പ്രവർത്തിക്കണം-അതാത് മേഖലകളിൽ ഒരു പുതിയ നയം-അത് അവരവരുടെ മന്ത്രാലയങ്ങൾക്ക് സമർപ്പിക്കണം; എല്ലാ പ്രോജക്റ്റുകളിൽ നിന്നും 36 എണ്ണം ഇന്ത്യാ ഗവൺമെന്റിന്റെ എല്ലാ സെക്രട്ടറിമാരുടെയും മുമ്പാകെ അവതരിപ്പിക്കാൻ തിരഞ്ഞെടുത്തിരിക്കുന്നു; തൽഫലമായി, 16 പേരെ കാബിനറ്റ് സെക്രട്ടറിക്ക് മുമ്പാകെ തിരഞ്ഞെടുക്കുകയും അന്തിമ എട്ട് പേരെ പ്രധാനമന്ത്രിക്ക് മുമ്പാകെ അവതരിപ്പിക്കുകയും ചെയ്യുന്നു.
ഉയർന്ന നിലയിൽ (Apex level) എത്തുമ്പോൾ, ഐഎഎസ് ഉദ്യോഗസ്ഥർക്ക് സർക്കാർ വകുപ്പുകളോ മന്ത്രാലയങ്ങളോ നയിക്കാം. ഈ റോളുകളിൽ, ഉഭയകക്ഷി, ബഹുമുഖ ചർച്ചകളിൽ ഐഎഎസ് ഉദ്യോഗസ്ഥർ രാജ്യാന്തര തലത്തിൽ രാജ്യത്തെ പ്രതിനിധീകരിക്കുന്നു. ഒരു ഡെപ്യൂട്ടേഷനിൽ സേവനമനുഷ്ഠിക്കുകയാണെങ്കിൽ, അവർ ലോകബാങ്ക്, ഇന്റർനാഷണൽ മോണിറ്ററി ഫണ്ട്, ഏഷ്യൻ ഡെവലപ്‌മെന്റ് ബാങ്ക്, ഏഷ്യൻ ഇൻഫ്രാസ്ട്രക്ചർ ഇൻവെസ്റ്റ്‌മെന്റ് ബാങ്ക്, ഐക്യ രാഷ്ട്രസഭ (UN) അല്ലെങ്കിൽ അതിന്റെ ഏജൻസികൾ തുടങ്ങിയ അന്തർ സർക്കാർ സ്ഥാപനങ്ങളിൽ ജോലി ചെയ്തേക്കാം. ഇന്ത്യൻ തിരഞ്ഞെടുപ്പ് കമ്മീഷൻ നിർബന്ധമാക്കിയിട്ടുള്ള ഇന്ത്യയിലെ തിരഞ്ഞെടുപ്പ് നടത്തിപ്പിൽ ഐഎഎസ് ഓഫീസർമാരും പങ്കാളികളാണ്.
ഐഎഎസ് ഉദ്യോഗസ്ഥർ അവരുടെ കരിയറിൽ വഹിച്ച സ്ഥാനങ്ങളും പദവികളും
വിരമിക്കുമ്പോൾ, ഇന്ത്യൻ ചീഫ് ഇലക്ഷൻ കമ്മീഷണർ, കൺട്രോളർ ആൻഡ് ഓഡിറ്റർ ജനറൽ ഓഫ് ഇന്ത്യ, യൂണിയൻ പബ്ലിക് സർവീസ് കമ്മീഷൻ (യുപിഎസ്‌സി) ചെയർപേഴ്‌സൺ തുടങ്ങിയ ഭരണഘടനാപരമായ പദവികൾ ഉയർന്ന റാങ്കിലുള്ള ഐഎഎസ് ഉദ്യോഗസ്ഥർ വഹിച്ചിട്ടുണ്ട്.
ദേശീയ ഹരിത ട്രൈബ്യൂണൽ, സെൻട്രൽ അഡ്മിനിസ്‌ട്രേറ്റീവ് ട്രിബ്യൂണൽ തുടങ്ങിയ അഡ്മിനിസ്‌ട്രേറ്റീവ് ട്രൈബ്യൂണലുകളിലും ടെലികോം റെഗുലേറ്ററി അതോറിറ്റി ഓഫ് ഇന്ത്യ, സെക്യൂരിറ്റീസ് ആൻഡ് എക്‌സ്‌ചേഞ്ച് ബോർഡ് ഓഫ് ഇന്ത്യ, റിസർവ് ബാങ്ക് ഓഫ് ഇന്ത്യ എന്നിവയുൾപ്പെടെയുള്ള റെഗുലേറ്റർ മേധാവികളും അവർ അംഗങ്ങളായിട്ടുണ്ട്.
കൺട്രോളർ ആൻഡ് ഓഡിറ്റർ ജനറൽ ഓഫ് ഇന്ത്യ, ചീഫ് ഇലക്ഷൻ കമ്മീഷണർ അല്ലെങ്കിൽ യുപിഎസ്‌സിയുടെ ചെയർപേഴ്‌സൺ അല്ലെങ്കിൽ ദേശീയ വനിതാ കമ്മീഷൻ അല്ലെങ്കിൽ കേന്ദ്ര വിവരാവകാശ കമ്മീഷൻ പോലുള്ള നിയമാനുസൃത അതോറിറ്റിയുടെ തലവൻ തുടങ്ങിയ ഭരണഘടനാപരമായ തസ്തികകളിലേക്കോ സേവനമനുഷ്ഠിക്കുന്നിന് ഒരു ഐഎഎസ് ഉദ്യോഗസ്ഥനെ നിയമിച്ചാൽ, അവൻ അല്ലെങ്കിൽ അവൾ സർവീസിൽ നിന്ന് വിരമിച്ചതായി കണക്കാക്കുന്നു. 1954ലെ ഇന്ത്യൻ അഡ്മിനിസ്‌ട്രേറ്റീവ് സർവീസ് (കേഡർ) റൂൾ 6(2)(ii) പ്രകാരം ഐഎഎസ് ഓഫീസർമാരെ ഒരു നിശ്ചിത കാലയളവിലേക്ക് സ്വകാര്യ ഓർഗനൈസേഷനുകളിലേക്ക് ഡെപ്യൂട്ടേഷൻ ചെയ്യാം.
വിലയിരുത്തൽ - സ്ഥാനക്കയറ്റത്തിനും പോസ്റ്റിംഗിനും
പെർഫോമൻസ് അപ്രൈസൽ റിപ്പോർട്ടിലൂടെയാണ് ഐഎഎസ് ഉദ്യോഗസ്ഥരുടെ പ്രകടനം വിലയിരുത്തുന്നത്. കേന്ദ്രത്തിലോ സംസ്ഥാന സർക്കാരുകളിലോ സ്ഥാനക്കയറ്റത്തിനോ നിയമനത്തിനോ മുമ്പ് ഒരു ഉദ്യോഗസ്ഥന്റെ അനുയോജ്യത വിലയിരുത്തുന്നതിന് റിപ്പോർട്ടുകൾ അവലോകനം ചെയ്യുന്നു. റിപ്പോർട്ട് വർഷം തോറും സമാഹരിക്കുകയും, റിപ്പോർട്ടിംഗ് ഓഫീസറായി നിയോഗിക്കപ്പെട്ട ഉദ്യോഗസ്ഥർ സ്വയം അവലോകനം ചെയ്യുകയും, അവർ അവരുടെ നേട്ടങ്ങൾ, നിയുക്ത പ്രവർത്തനങ്ങളുടെ പൂർത്തീകരണം, വർഷത്തേക്കുള്ള ലക്ഷ്യങ്ങൾ എന്നിവ പട്ടികപ്പെടുത്തുകയും ചെയ്യുന്നു. റിവ്യൂവിംഗ് ഓഫീസർ, സാധാരണയായി റിപ്പോർട്ടിംഗ് ഓഫീസറുടെ മേലുദ്യോഗസ്ഥൻ, റിപ്പോർട്ട് പരിഷ്കരിക്കുകയും അഭിപ്രായമിടുകയും ചെയ്യുന്നു. എല്ലാ റിപ്പോർട്ടുകളും റിവ്യൂവിംഗ് ഓഫീസർ, റിപ്പോർട്ടിന്റെ അന്തിമ അവലോകനം നടത്തുന്ന സ്വീകാര്യമായ അധികാരിക്ക് കൈമാറുന്നു.
ഉദ്യോഗസ്ഥരുടെ കുറവ്
രാജ്യത്ത് 1700 ഐഎഎസ് ഉദ്യോഗസ്ഥരുടെ കുറവുണ്ടെന്ന് 2017ൽ റിപ്പോർട്ട് ചെയ്തിരുന്നു. ഇതൊക്കെയാണെങ്കിലും, നിലവിലുള്ള ഉദ്യോഗസ്ഥരുടെ കരിയർ പുരോഗതിയെയും സേവനത്തിന്റെ മൊത്തത്തിലുള്ള ഘടനയെയും ബാധിക്കാതിരിക്കാൻ ഐഎഎസ് ഉദ്യോഗസ്ഥരുടെ വാർഷിക റിക്രൂട്ട്‌മെന്റ് വർദ്ധിപ്പിക്കില്ലെന്ന് സർക്കാർ വ്യക്തമാക്കി.
=== ലാറ്ററൽ എൻട്രി === മാധ്യമ പ്രവർത്തകരും വിരമിച്ച ചില ഐഎഎസ് ഉദ്യോഗസ്ഥരും ഏതാനും വിദ്യാഭ്യാസ വിദഗ്ദരും, ഐഎഎസിലേക്ക് പുതിയ ലാറ്ററൽ എൻട്രിക്ക് വേണ്ടി അനുകൂലമായി വാദിച്ചു. ബ്യൂറോക്രസിയെ നവീകരിക്കാനും മത്സരശേഷി നൽകാനും ഇതര കാഴ്ചപ്പാടുകൾ കൊണ്ടുവരാനും ഇത് സഹായിക്കുമെന്ന് അവർ വാദിക്കുന്നു. അഴിമതിയും ചങ്ങാത്തവും കാരണം ലാറ്ററൽ എൻട്രി പ്രക്രിയയിൽ കൃത്രിമം നടന്നേക്കാമെന്ന മറുവാദം മുന്നോട്ട് വച്ചിട്ടുണ്ട്. ഒരു ലാറ്ററൽ എൻട്രി മാനേജ്‌മെന്റിന്റെ പ്രകടനത്തിലോ ഉത്തരവാദിത്തത്തിലോ മെച്ചപ്പെടലിലേക്ക് നയിക്കില്ലെന്നും സർക്കാരിനും വൻകിട ബിസിനസുകൾക്കുമിടയിൽ സമന്വയം സൃഷ്‌ടിച്ചേക്കാമെന്നും അത് സർക്കാരിന്റെ സമഗ്രതയിൽ വിട്ടുവീഴ്ച ചെയ്യുമെന്നും വാദിക്കുന്നു. പകരം ബ്യൂറോക്രസിയെ തളർത്താൻ ഇത് കാരണമാകുമെന്നും വാദമുണ്ട്. ഐഎഎസിലേക്കുള്ള ലാറ്ററൽ പ്രവേശനം കേന്ദ്ര സർക്കാർ ഇടയ്‌ക്കിടെ നിരാകരിക്കുന്നു.
രാഷ്ട്രീയ സ്വാധീനം
രാഷ്ട്രീയ ഇടപെടൽ, കാലഹരണപ്പെട്ട ഉദ്യോഗസ്ഥ നടപടിക്രമങ്ങൾ, നയ നിർവഹണത്തിലെ സമ്മിശ്ര റെക്കോർഡ്ങ് എന്നിവയാൽ ഐ‌എ‌എസിന് തടസ്സമുണ്ട്, ഇതിന് അടിയന്തിര പരിഷ്‌കരണം ആവശ്യമാണ്. ഇന്ത്യൻ ഗവൺമെന്റ് റിക്രൂട്ട്‌മെന്റ്, പ്രൊമോഷൻ പ്രക്രിയകൾ പുനഃക്രമീകരിക്കണം, വ്യക്തിഗത ഓഫീസർമാരുടെ പ്രകടനത്തെ അടിസ്ഥാനമാക്കിയുള്ള വിലയിരുത്തൽ മെച്ചപ്പെടുത്തണം, രാഷ്ട്രീയ ഇടപെടലുകളിൽ നിന്ന് ഉദ്യോഗസ്ഥന്മാരെ സംരക്ഷിക്കുമ്പോൾ ഉത്തരവാദിത്തം പ്രോത്സാഹിപ്പിക്കുന്ന സുരക്ഷാ മാർഗങ്ങൾ സ്വീകരിക്കണം.
സേവനത്തിനുള്ളിലെ രാഷ്ട്രീയ സ്വാധീനത്താൽ ഐ‌എ‌എസിന് തടസ്സമുണ്ടെന്ന് നിരവധി തിങ്ക് ടാങ്കുകളും മാധ്യമ സ്ഥാപനങ്ങളും വാദിക്കുന്നു. പല പ്രാദേശിക രാഷ്ട്രീയ നേതാക്കളും ഐഎഎസ് ഉദ്യോഗസ്ഥരുടെ കാര്യത്തിൽ ഇടപെട്ടതായി റിപ്പോർട്ടുണ്ട്. ഐഎഎസുകാരെ പലതവണ സ്ഥലംമാറ്റിയും സസ്‌പെൻഡ് ചെയ്തും മർദിച്ചും, ചില അതിരൂക്ഷമായ കേസുകളിൽ കൊലപ്പെടുത്തിയും രാഷ്ട്രീയക്കാർ ഐഎഎസ് ഉദ്യോഗസ്ഥരുടെ മേൽ സമ്മർദ്ദം ചെലുത്തിയിട്ടുണ്ട്.
T. S. R. Subramanian v. Union of India, സുപ്രീം കോടതി ഓഫ് ഇന്ത്യയുടെ വിധി, ഐ‌എ‌എസ് ഓഫീസർ‌മാരും മറ്റ് സിവിൽ സേവകർമാരും - രാഷ്ട്രീയക്കാർ‌ നൽകിയ വാക്കാലുള്ള നിർദ്ദേശങ്ങൾ‌ക്ക് അനുസൃതമായി പ്രവർത്തിക്കേണ്ടതില്ല, കാരണം അവർ 'വിശ്വാസ്യതയെ തകർക്കുന്നു'